EMMA MAEMBONG: "MAHU JADI DIRI SENDIRI, SAYA BERHAK CARI KEBAHAGIAAN"

"Kadang kadang kita sebagai manusia bila mana kita berada di bawah (lowest point), lagi orang doakan benda buruk terjadi pada kita — memang yang buruklah terjadi pada kita. Kalau orang lebih positif dan doakan yang baik baik mungkin saya akan teruskan (bertudung) tapi saya bukan nak salahkan mana mana pihak.

"Nak ambil hati dan jaga hati semua orang tidak boleh jadi saya buat keputusan untuk diri saya sendiri," ujar pelakon Emma Maembong yang tidak mahu menyalahkan mana mana pihak atas keputusan untuk tidak bertudung ini namun berkali kali mengatakan yang komen dari orang ramai menyukarkan dirinya untuk terus istiqamah.

Dalam satu temubual pertama bersama media selepas mengumumkan yang beliau kini sudah tidak bertudung, Emma memberikan reaksi pertama beliau terhadap apa yang sedang hangat diperkatakan oleh orang ramai ketika ini.

Semalam kecoh di media sosial apabila Emma mengesahkan dia tidak lagi bertudung sejak tiga hari lalu. Emma memberitahu keputusan untuk membuka tudung adalah kehendaknya sendiri dan bukan kerana orang lain.

Ujarnya lagi, dia juga mahukan kehidupan sendiri dan sudah sampai masanya dia memikirkan kebahagiaannya serta menjadi diri sendiri.

Klik untuk gambar besar

"Selama ini bukan hipokrit tetapi keputusan ini dibuat kerana saya mahu menjadi diri saya. Sudah sampai waktu saya memikirkan kebahagiaan dan kegembiraan diri sendiri.

"Lagipun, ketika bertudung tiada siapa yang suruh, ia atas kerelaan sendiri. Dan, keputusan untuk buka tudung pun atas kehendak sendiri, bukan kerana orang lain.

"Sampai bila nak jaga hati orang. Saya berhak cari kebahagiaan dan tersenyum gembira. Selama ini kerjaya saya menghiburkan orang lain. Saya nak juga ada kehidupan sendiri," tuturnya.

Dalam pada itu, Emma memberitahu keputusan untuk membuka tudung sudah lama difikirkannya. Ujarnya lagi, dia sedar netizen diluar sana marah dengan tindakannya namun keputusannya adalah antara dirinya dengan Tuhan.

"Ini bukan keputusan mengejut tetapi sudah lama saya fikirkan. Saya tahu ramai marah, saya minta maaf. Saya tak kisah orang bagi nasihat.

"Kalau benda tak elok orang nasihat saya terima bulat-bulat. Saya tak marah pun. Biarlah keputusan ini antara saya dengan Allah," katanya.

Emma turut menafikan dakwaan dia bertudung semata-mata untuk menjual tudung. Jelasnya lagi, dia memulakan peniagaan tudung sebelum dia berhijab lagi.

Menerusi laman Instagram, buat pertama kalinya, Emma berkongsi foto terbaru yang merakamkan dirinya tidak bertudung. Foto itu dimuatnaik Emma selepas membuat pengakuan mengesahkan dirinya tidak lagi bertudung selepas lima tahun.

"The one that always be there for me," tulisnya ringkas pada foto tersebut yang mengundang pelbagai reaksi peminat.

Menerusi ruangan komen, rata-rata peminatnya meluahkan rasa kecewa dan patah hati dengan keputusan muktamad yang dilakukan oleh Emma. Bagaimanapun tidak kurang juga ada yang mendoakan Emma agar kembali berubah selepas ini.

Terdahulu, Emma menegaskan tindakan terbabit yang diambil olehnya bukanlah contoh yang baik dan tidak ada kena mengena dengan kontroversi foto tular yang melanda Emma baru-baru ini.

Apa-apapun, semoga Emma Maembong gembira dengan keputusan yang dibuat dan tidak perlu lagi berselindung untuk mencari kebahagian diri sendiri.

www.myartis.com / Sumber & foto: Berita Harian, Harian Metro & Instagram Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAJUL DEDAH ISTERI HAMIL 6 BULAN, BAKAL TIMANG ANAK KEDUA

"Alhamdulillah... kandungan isteri saya hampir mencecah enam bulan. Perut dia pun dah semakin membesar, jadi inilah waktu yang sesuai untuk saya kongsikan berita gembira kepada semua.

"Isteri tidak mengalami alahan yang teruk tapi sama seperti kehamilan pertama, alahan yang teruk dan mengidam itu terkena pada saya. Anak kami yang pertama pula sekarang semakin manja. Kalau meragam itu... biasalah budak kecil kan.

"Insya-Allah isteri dijangka bersalin sekitar hujung April atau awal Mei," kata penyanyi Tajul Ariff yang dalam diam rupa-rupanya bakal menimang cahaya mata kedua dan isterinya iaitu Nurul Shamieza Eddie dijangka bersalin pada awal Mei depan.

Menurut Tajul atau nama sebenarnya Tajul Arif Noor Md. Shari, sudah tiba masa untuk dia berkongsi berita gembira itu memandangkan usia kandungan isterinya sudah hampir mencecah enam bulan.

Klik untuk gambar besar

Sama seperti kehamilan anak pertama iaitu Adriana Carisa, penyanyi berusia 23 tahun ini yang melalui pengalaman mengalami alahan dan mengidam.

Sebelum ini, penyanyi lagu 'Izinkan Aku' itu berkongsi foto isterinya yang memperlihatkan baby bump di laman Instastory miliknya pada Selasa.

Dalam pada itu, Tajul memberitahu dia dan isteri sudah mengetahui jantina bayi kedua namun mereka memilih untuk merahsiakannya terlebih dahulu sebagai kejutan.

Akui Tajul, kehamilan anak kedua memberi satu cabaran buat isterinya yang terpaksa melahirkan anak mereka nanti tanpa ditemani suami berikutan pandemik Covid-19.

"Dah lakukan pemeriksaan jantina bayi kedua kami tapi kalau boleh saya nak beri kejutan. Lelaki atau perempuan, saya tak kisah asalkan bayi kami dalam keadaan sihat.

"Kalau masa bersalin anak pertama, belum ada lagi Covid tapi kali ini memang satu cabaran untuk kami sekeluarga. Risiko juga isteri nak pergi hospital dan dia pun akan bersalin tanpa saya di sisi.

"Sekarang ini pun, kami memang lebih berhati-hati... keluar rumah kalau ada perkara penting saja. Sentiasa pakai face mask dan saya tak benarkan sesiapa pegang anak saya ketika berada di luar," ujarnya.

Tajul mendirikan rumah tangga dengan isterinya iaitu Nurul Shamieza pada tiga tahun lalu dan mereka dikurniakan seorang cahaya mata perempuan bernama Adriana Carisa yang kini berusia setahun.

www.myartis.com / Sumber & foto: mStar & Instagram Tajul Ariff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAMA IDAM NAK ADA RUMAH SENDIRI..." - AJAK SHIRO BUAT RUMAH UNTUK ABAH

"Alhamdulillah dah nak siap dah rumah. Dah lama dah abah saya ni nak ada rumah sendiri. Kesian dia, dulu nak besarkan kiteorang lapan orang, tak ada duit nak buat rumah. Dah pencen baru ada duit... Allah hai... Sekarang ni kita tunggu rumah pencen siap," kata pelawak dan penyampai radio, Ajak yang terharu.

Ajak berkongsi rasa teruja melawat ke tapak pembinaan rumah baharu bapanya, Razak Pakon di Kluang, Johor. Rumah tersebut dibina khas demi memenuhi impian bapanya yang ingin memiliki kediaman sendiri selepas berpencen.

Kata Ajak, rumah setingkat yang memiliki tiga bilik tidur itu kini masih dalam pembinaan dan sudah hampir siap. Lebih menarik lagi, menerusi video tersebut Ajak turut membuat 'tour' sekeliling rumah yang berlatar belakangkan pemandangan indah dari Gunung Lambak.

"Tak tergambar dengan kata-kata, happy rasanya. Kalau nak dibandingkan dengan pengorbanan Abah dan emak membesarkan kami lapan beradik memang tak ada. Semoga Abah gembira ada rumah sendiri," ujarnya.

Klik untuk gambar besar

Tambah Ajak lagi, dia berharap agar kediaman tersebut dapat disiapkan sebelum akhir tahun ini: "Insya-Allah kalau tak ada aral melintang saya harap Abah dapat duduk di rumah baru sebelum tahun hadapan.

"Apa pun saya berterima kasih kepada tukang rumah yang bertungkus lumus menyiapkan kerja mereka dengan baik dan kemas," katanya.

Sementara itu di ruangan komen, rata-rata pengikut turut mendoakan kelancaran proses pembinaan rumah bapa Ajak dan diberikan kesihatan yang baik.

Rata-rata mereka juga bersetuju bahawa, tiada apa yang lebih menggembirakan selain melihat ibu dan bapa sendiri gembira.

www.myartis.com / Sumber & foto: Astro Gempak & Instagram Ajak Shiro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AARON AZIZ ARTIS PALING POPULAR

Seperti dijangka, Aaron Aziz terpilih sebagai Bintang Paling Popular dengan undian sebanyak 87,669 undi pada Anugerah Bintang Popular Berita Harian (ABPBH 2011). Aaron turut menerima trofi Pelakon Lelaki Filem Popular pada majlis itu.

Sementara penyanyi Datuk Siti Nurhaliza Taruddin pula mencipta sejarah apabila menerima Anugerah Seri Perak, bersempena dengan sambutan kali ke-25 ABPBH.

Klik untuk imej besar...

Difahamkan, Siti yang sebelum ini pernah merangkul anugerah Bintang Paling Popular sebanyak tujuh kali menewaskan nama besar lain seperti Datuk M Nasir, Datin Sofea Jane, Ziana Zain, Eman Manan, Nabil (Raja Lawak) dan Shahiezy Sam.

Untuk Anugerah Pencapaian Sepanjang Hayat pula, ia diberikan kepada ratu jazz negara, Datuk Sheila Majid bagi mengiktiraf sumbangan dan jasanya dalam bidang muzik selama hampir 30 tahun.

Untuk info, Majlis gilang-gemilang tersebut telah disiarkan secara langsung menerusi TV3, semalam.

Terdahulu, Maya Karin turut mencipta kemenangan dalam kategori Pelakon Filem Wanita Popular, sementara Hafiz menggondol gelaran Penyanyi Lelaki Popular.

Kategori Artis Berkumpulan/Duo Popular dimenangi 3 Suara yang dianggotai oleh Shila Amzah, Jaclyn Victor dan Ning Baizura manakala Penyanyi Wanita Popular dirangkul oleh Yuna buat dua tahun berturut-turut.

Fizz Fairuz dan Fasha Sandha pula memenangi anugerah Pelakon TV Lelaki Popular dan Pelakon TV Wanita Popular.

Sementara Johan As'ari memenangi Artis Baru Lelaki Popular, manakala, Tasha Shila meraih gelaran Artis Baru Wanita Popular.

Pelakon drama dan pengacara, Didie Alias merangkul Artis Komedi Wanita Popular, manakala memenangi Artis Komedi Lelaki Popular adalah Johan (Raja Lawak).

Kategori Penyampai Radio Lelaki Popular dan Penyampai Radio Wanita Popular, masing-masing dimenangi Faizal Ismail dan Fara Fauzana dari stesen Hot FM.

Fara juga berjaya mengekalkan kemenangannya sebagai Pengacara TV Wanita Popular.

Pelakon dan pelawak, Zizan Razak mencipta sejarah apabila berjaya menewaskan Aznil Nawawi dalam kategori Pengacara TV Lelaki Popular yang disandangnya sembilan tahun berturut-turut.

Berikut adalah senarai pemenang ABPBH 2011 yang berlangsung di Arena Of Stars, Genting Highlands.

- Bintang Paling Popular: Aaron Aziz

- Artis Duo / Berkumpulan Popular: Ning Baizura/Shila Amzah/Jaclyn Victor

- Artis Baru Wanita Popular: Tasha Shilla

- Penyampai Radio Lelaki Popular: Faizal Ismail

- Artis Komedi Wanita Popular: Didie Alias

- Anugerah Pencapaian Sepanjang Hayat: Datuk Sheila Majid

- Pengacara TV Lelaki Popular: Zizan

- Artis Baru Lelaki Popular: Johan Ariff As’ari

- Pelakon TV Lelaki Popular: Fizz Fairuz

- Penyampai Radio Wanita Popular: Fara Fauzana

- Pengacara TV Wanita Popular: Fara Fauzana

- Artis Komedi Lelaki Popular: Johan Raja Lawak

- Anugerah Seri Perak: Datuk Siti Nurhaliza

- Penyanyi Lelaki Popular: Hafiz

- Pelakon Filem Lelaki Popular: Aaron Aziz

- Pelakon TV Wanita Popular: Fasha Sandha

- Pelakon Filem Wanita Popular: Maya Karin

- Penyanyi Wanita Popular: Yuna


DALAM DIAM - FENDY BAKRY SELAMAT BERNIKAH PILIHAN HATI

Sudah lama kita tidak mendengar cerita mengenai Fendy Bakry, tup tup kini pelakon drama 'Mr Grey' itu memaklumkan menerusi laman Instagram dimana dia telah pun selamat menamatkan zaman bujang. Fendy selamat bergelar suami kepada wanita pilihannya yang dikenali sebagai Ayu dalam sebuah majlis sederhana pada malam Ahad.

Fendy atau nama sebenarnya, Mohd Affandi Nor Bakri, 32, memberitahu acara akad nikah berlangsung di sebuah Dewan di Setia Alam, Shah Alam yang hanya dihadiri ahli keluarga terdekat. Dalam pada itu, Fendy berkata, dia akan mengadakan majlis resepsi bagi menjemput rakan-rakan artis dan pihak media dalam masa terdekat.

"Bismillah.. Alhamdulillah dengan sekali lafaz abam score weh!!! Terima kasih buat adik beradik semua yang datang ke majlis kecil kami.. InshaAllah majlis resepsi akan menyusul kelak.. Untuk masa sekarang abam mewajibkan yang mana perlu di dahulukan..

"Jangan risau.. akan abg jemput semua media dan kawan2 yang selalu support abg.. takkan ada rsvp ok.. heeee. Gambar lain, nanti la abam update.. Malam nie kena rest awal... tak elok kena embun 🤪," tulis Fendy.

Pada majlis tersebut, Fendy menyerahkan mas kahwin sebanyak RM3008 beserta lima dulang hantaran berbalas tujuh dulang dari pihak perempuan. Bagaimanapun, wang hantaran dirahsiakan atas permintaan keluarga.

Dalam pada itu, Fendy yang memilih persalinan berwarna kuning pada hari bahagia itu berkata, usia sekarang sudah dilihat cukup matang dan adalah masa terbaik untuk dia mendirikan rumah tangga.

Fendy mengenali Ayu kira-kira tiga tahun lalu  di Festival Teater Kebangsaan di Kedah. Peribadi Ayu yang mengambil berat dan mendahulukan keluarga memikat hati Fendy.

"Saya mahukan teman hidup, lagipun saya sudah tiada pembantu peribadi. Sampai masa isteri menguruskan makan pakai. Jika terjadi apa-apa isteri boleh uruskan. Jika ikutkan, kami tak bercinta bagai nak rak. Tiada nak berdating atau bergayut telefon selama 24 jam.

"Kami kenal tiga tahun lalu selepas bertemu di Festival Teater Kebangsaan, Kedah kerana memberi sokongan kepada persatuan teater masing-masing. Salah satu perkara mencuri hati adalah keperibadiannya.

Klik untuk gambar besar

"Isteri tak kisah bersusah payah demi saya. Secara kebetulan, saya berdepan dengan masalah kesihatan sejak beberapa bulan lalu, jadi dia banyak membantu. Susah nak jumpa orang sepertinya," katanya.

Fendy berkata, dia bukannya sengaja tidak mengundang ramai tetamu termasuk media massa, tetapi terbatas dengan prosedur operasi standard (SOP), selain atas permintaan keluarga isteri.

"Keluarga sepakat mahu meneruskan perkara wajib dahulu. Nak jemput ramai pun takut ada yang terlepas pandang dan terasa hati. Insya-Allah, kami akan mengadakan majlis resepsi, tetapi belum ada tarikh tepat.

"Mungkin tahun depan kerana Perintah Kawalan Pergerakan Pemulihan (PKPP) masih diteruskan hingga hujung tahun ini. Lagipun, saya dan isteri akan sibuk dengan komitmen kerja selepas ini. Selain perniagaan, saya akan kembali ke lokasi penggambaran hujung September.

"Bagaimanapun, saya tak boleh terima tawaran watak utama yang memerlukan komitmen panjang kerana masalah kesihatan. Setakat watak pembantu, insya-Allah boleh. Saya pun tak nak susahkan produksi," jelasnya yang belum memikirkan soal bulan madu.

Mengimbas detik pertemuan, jejaka kelahiran Perlis itu berkata, semuanya berlaku tanpa diduga. Difahamkan, Fendy yang juga pemilik perniagaan Bhenang Kitchen itu dan pasangannya ini mengikat tali pertunangan secara ringkas pada Mac lalu sebelum Perintah Kawalan Pergerakan dilaksanakan.

"Saya selamba tanya isteri, nak kahwin dengan saya tak sekitar Mac lalu. Dia cakap jika serius kena jumpa keluarganya. Majlis tunang diadakan dalam keadaan ringkas kerana kebetulan mak saya berada di Kuala Lumpur.

"Kemudiannya, kami putuskan untuk bernikah. Ikutkan perancangnya, kami bernikah pada Januari tahun depan. Tetapi, lebih baik mempercepatkan perkara baik. Tiada guna nak tangguh lagi kerana tidak tahu apa yang berlaku pada masa akan datang," katanya.

www.myartis.com / Sumber & foto: mStar, Berita Harian, Astro Gempak & Instagram Fendy Bakry

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK SANA SINI - PART 12

Aksi anak-anak Serina Redzuawan yang mula berminat untuk belajar mendaki dengan menggunakan dinding Holder di tembok tiruan. Bukan main bersungguh Tristan Tareef... tapi nampaknya Isabella Saffiya masih perlukan sokongan ibunya untuk menahan daripada jatuh. Heh.

"Wow!! Hero Mummy Tristan Tareef pandai panjat wall climbing... Daddy jadi coach. Si princess kenit ni pun nak belajar wall climbing!! I guess dua-dua anak i ni memang jenis lasak dan adventure macam mummy nya lah," ujar Serina.

Klik gambar untuk imej besar...

__________________________________________

Hadiah gitar daripada Farid Kamil kepada Diana Danielle sempena hari lahir isterinya itu yang jatuh pada 22 November lalu. Kira Farid ni romantik juga lah ya!

"Selamat Hari Lahir Combee ku @dianadanielleb cayang… Semoga Allah swt terus merahmati hidupmu di dunia serta akhirat Amin dari Suamimu," ujar Farid melalui Instagramnya.

____________________________________________

Akhir sekali ialah aksi menarik anak Eira Syazira dan Azad Jazmin bernama Amarra Sofea Rose yang kini berusia lebih 9 bulan. Nampaknya, tak menang tangan Eira melayan karenah anaknya itu yang kini makin aktif minta dibelai.

Untuk rekod, Eira dan Azad bernikah pada September 2011 di Putrajaya.


3 GAMBAR TERKINI ADIRA SUHAIMI, DATUK & DATIN RED

Gambar-gambar terkini Adira Suhaimi, Datuk Seri Adnan Abu dan madunya yang hanya dikenali sebagai Datin Red.

Untuk bahagia, tak perlulah nak bercinta lama-lama bagai nak rak... tetapi akhirnya tak jadi kahwin. Mungkin itu yang dimaksudkan oleh Adira melalui kata-katanya ini:

"Walaupun berkongsi kasih, saya tetap redha dan berfikiran positif dengan aturan yang Tuhan tetapkan. Dia Maha Mengetahui segala apa yang kita tidak tahu. Mungkin kerana saya juga tidak mahu bercinta dan pintu hati sudah terbuka untuk berumah tangga, jadi perkara ini dipermudahkan."

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - VELVET AF4 LAHIRKAN ANAK KETIGA

Dalam diam, Velvet AF4 yang mengahwini lelaki yang juga bakatnya digilap menerusi Akademi Fantasia iaitu penyanyi kumpulan Estranged, Richael L Gimbang ( Rich AF4) telah selamat melahirkan anak.

Dia melahirkan anak lelakinya itu secara normal tiga hari lalu dan bayi tersebut diberi nama Kianu Richael Gimbang.

Selain Kianu, Velvet dan Richael mempunyai dua anak lain bernama Joshua dan Caroline.

Klik gambar untuk size besar

"Seperti melahirkan anak pertama dan kedua, perasaan yang sama dirasai. Teruja itu pastinya. Saya bersyukur anak lahir dengan sihat," ujar Velvet dipetik sebagai berkata.

Untuk info, Velvet mendirikan rumah tangga dengan vokalis kumpulan Estranged itu pada 5 Disember 2008.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA AERIL ZAFREL BERI WARNING SIAP-SIAP: "NI KERETA PINJAM JE TAU, JANGAN TAG SPRM..."

Menerusi satu entri yang dimuat naik di laman Instagram, pelakon Aeril Zafrel berkongsi foto dirinya dengan sebuah kereta mewah berwarna merah bernombor plat JAL9 dengan kapsyen: "Daniel #terciptasatuikatan. Ni kereta pinjam je tau, jangan tag SPRM. Kau la siapa lagi.

Difahamkan Aeril kini sedang menjalani sebuah penggambaran sebuah drama bersama pelakon Hannah Delisha untuk saluran Astro MegaDrama.

Perkongsian tersebut telah mencuri perhatian wargamaya. Di ruangan komen, ramai yang terhibur melihat foto Aeril tersebut serta kapsyen yang ditulisnya: "Haa tahu pun takut," usik seorang wargamaya. - "Ala baru nak tag, dah kena warning," kata seorang wargamaya.

Klik untuk gambar besar

"Kalau kereta sendiri pun apa salahnya kalau rezeki halal," komen seorang wargamaya. - "Sedas padu dia punya kapsyen,” tulis seorang wargamaya. - "Dah pinjam pulangkan, jangan buat harta pulak," ujar seorang wargamaya lagi.

Beberapa hari yang lalu, kereta mewah jenis Ford Mustang milik Aeril dan isterinya pelakon Wawa Zainal telah meraih tumpuan ramai.

Hal ini berikutan pihak SPRM telah menyita 24 kereta mewah di mana salah satunya didakwa milik seorang selebriti popular yang berkait rapat dengan siasatan terhadap kes pengubahan wang haram dan sindiket Macau Scam.

www.myartis.com / Sumber & foto: Astro Gempak & Instagram Aeril Zafrel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POE DIMASUKKAN KE HOSPITAL - HIDAP PARU BERAIR, JANTUNG BENGKAK & ANGIN AHMAR

"Sebelum ini, Poe telah disahkan menghidapi paru-paru berair dan jantungnya bengkak. Tetapi, dia masih boleh bergerak dan bercakap sehinggalah Sabtu lalu, dia tiba-tiba diserang angin ahmar.

"Sekarang, dia masih boleh bergerak secara perlahan dan duduk namun tidak boleh bercakap. Doktor memaklumkan, otak sebelah kiri dan bahagian depannya yang diserang angin ahmar hingga menyebabkan dia tidak boleh bercakap," ujar isteri penyanyi 80-an, Poe iaitu Nor Aisyah Zakaria, 50, dipetik sebagai berkata.

Difahamkan, Poe atau nama sebenarnya Mohd. Fauzi Ahmad (gambar), 60, sebelum ini dimasukkan ke Hospital Tampin selepas diserang angin ahmar dan kemudian telah dipindahkan ke PPUKM selepas menerima nasihat daripada doktor sejak Sabtu lalu disebabkan penyakit itu.

Tambah Nor, suaminya tidak menunjukkan sebarang simptom penyakit tersebut sebelum penyanyi itu tiba-tiba diserang angin ahmar.

"Saya memohon agar semua rakyat Malaysia mendoakan kesihatan suami saya supaya dapat kembali aktif dan sembuh seperti sedia kala.

“Poe boleh berjalan secara perlahan-lahan tetapi perlu dibantu dan dipapah. Takut jatuh dan boleh mengakibatkan keadaannya bertambah teruk.

“Dia hanya boleh minum susu, itu pun melalui tiub. Keadaannya agak stabil," tambahnya.

Untuk info, Poe ketika zaman popularnya terkenal dengan lagu Ala Lala Tuk (Jangan Saman) dan beberapa lagu lain yang bernada reggae mengusik pemimpin.

VIDEO MUZIK POE - 'SAMAN'

www.myartis.com == Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


OGY KONGSI PENGALAMAN DIARAH MASUK DALAM PETI MAYAT HKL HINGGA DEMAM SEMINGGU

"Saya diarahkan oleh Jins Shamsuddin (Tan Sri) untuk masuk ke dalam peti mayat. Saya tak berani kata tidak... Sedangkan kami, baru saja nampak mayat (di bilik mayat) itu. Dia kata 'masuk sekarang!' Saya dan abang Latif (Latif Ibrahim) pun masuk.

"Benar-benar menimbulkan keinsafan sehingga saya dan abang Latif demam. Selain sejuk dan gelap, telinga saya berdengung. Kami demam seminggu," demikian cerita primadona Fauziah Ahmad Daud dimana dia tidak dapat melupakan peristiwa mengalami demam kira-kira seminggu akibat trauma selepas diarahkan untuk masuk ke dalam peti mayat.

Fauziah atau lebih dikenali sebagai Ogy, 59, berkata, peristiwa itu berlaku di bilik forensik Hospital Besar Kuala Lumpur (kini dikenali sebagai Hospital Kuala Lumpur) yang antara pengalaman berharga tidak dapat dilupakannya.

Ogy berkongsi kisah itu bagi mengimbas pengalaman berharganya semasa penggambaran filem 'Esok Untuk Siapa' arahan Jins Shamsuddin yang ditayangkan pada tahun 1982.

Klik untuk gambar besar

Dalam filem itu, Ogy memegang watak sebagai Intan manakala Latif Ibrahim pula memainkan peranan sebagai Ihsan. Mereka ditemui mati lemas dalam tab mandi akibat mabuk selepas mengadakan pesta maksiat dalam rumah mereka.

Bercerita lanjut mengenai pengalaman tersebut, Ogy yang pada ketika itu berusia 20 tahun berkata, berada dalam peti mayat menghadirkan perasaan insaf kepadanya. Keadaan gelap dan sejuk itu benar-benar menakutkan apatah lagi penggambaran dilakukan lebih 30 minit.

Filem itu berjaya merangkul anugerah Lakon Layar Terbaik (Jins Shamsuddin) dan Pelakon Pembantu Wanita Terbaik (Norizan) pada Festival Filem Malaysia 1982.

Selain diingati dalam filem itu, lakonan Ogy dalam genre romantik komedi iaitu 'Ali Setan' yang menampilkannya bersama Azmil Mustapha pada tahun 1985 turut memberi kesan luar biasa dalam kerjaya lakonnya.

Kata Ogy, semasa mengadakan siri jelajah filem berkenaan di Johor Bahru, penonton menyerbu ke atas pentas selepas pengacara mengumumkan kemunculan Asmidar, watak beliau dalam filem itu. Pentas promosi katanya menjadi ranap dan semua pelakon terpaksa dihantar pulang ke hotel: "Semasa pulang ke hotel, peminat-peminat pun turut ikut ke hotel. Luar biasa betul masa tu," ujarnya.

Bercerita mengenai sesi peribadi pula, Ogy memberitahu, dia pernah dilamar orang kenamaan selepas bercerai dengan aktor Eman Manan pada 2003 tetapi tidak mengenali lelaki itu namun ada juga lelaki dikenali yang hendak menjadikannya isteri. Namun katanya, pada usianya sekarang, dia lebih gemar untuk menghabiskan masa berasama anak angkatnya iaitu Nur Aishah Aminah yang kini berusia 14 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAJMAN REDA KEHILANGAN TIGA AHLI KELUARGA AKIBAT COVID-19

"Janji Allah itu pasti, mati itu pasti, kami reda dengan ketentuan Allah. Mereka Allah ambil ke negara abadi disebabkan Covid-19. Masyaallah pemergian kamu berdua. Cinta sejati hingga ke mati. Bakal menjadi ingatan dan kenangan. Moga berada di taman-taman syurga.

"Sakit kamu syahid," demikianlah tulis bekas penyampai radio, Najman Mohamed, 51, yang berkongsi berita duka apabila kehilangan ahli keluarga iaitu adik dan adik iparnya, akibat Covid-19.

Najman menerusi perkongsian di Facebook memaklumkan adik lelakinya, Azman Mohamed, 45, meninggal dunia pada 22 Julai lalu, manakala isteri Allahyarham, Norashima Ramli, 44, pula meninggal dunia selang dua hari kemudian iaitu pada 24 Julai.

Menurut Najman, Allahyarham adiknya dan keluarga dijangkiti Covid-19 dan kini tiga anak saudaranya masih mendapatkan rawatan lanjut. Menerusi hantaran dibuat, Najman turut memohon orang ramai mendoakan kesembuhan anak-anak Allahyarham iaitu Aina, 21, Danish Qawiem, 16 dan Jazel, berusia lima tahun daripada wabak itu.

Difahamkan Danish kini dirawat di Hospital Sungai Buloh (HSB), Selangor manakala Aina dan Jazel pula masih menerima pemerhatian rapi di Pusat Kuarantin dan Rawatan Covid-19 (PKRC) Jalan Conlay, Kuala Lumpur.

Klik untuk gambar besar

Najman bagaimanapun berkata, dua anak saudaranya sudah dibawa ke Johor Bahru bagi mendapatkan rawatan di salah sebuah hospital swasta: "Sementara anak kedua arwah masih dirawat di Hospital Sungai Buloh kerana memerlukan pemantauan berikutan masalah oksigen," katanya.

Najman tidak menyangka kehilangan tiga ahli keluarga dalam tempoh singkat berikutan pandemik COVID-19. Lebih menyayat hati, tiga anak saudara yang turut dijangkiti wabak itu, bergelar yatim piatu dalam sekelip mata.

"Saya sedih kehilangan tiga ahli keluarga serentak dalam tempoh dekat. Semua ini ketentuan Allah, mati itu pasti, apabila tiba masanya kita semua pergi juga. Namun, seperkara yang memujuk hati kami, arwah adik dan adik ipar meninggal dunia dalam keadaan syahid disebabkan wabak itu.

"Perkara itu berlaku sekelip mata. Sebelum ini, kita membaca kisah anak-anak yang jadi yatim piatu akibat ibu bapa menjadi korban COVID-19. Tidak sangka perkara ini terjadi dalam keluarga kami," tuturnya.

Najman berkata, dia dan adik ketiganya akan menguruskan soal penjagaan tiga anak saudaranya itu. Sementara itu, Najman dan adiknya, Azhar mengambil inisiatif mewujudkan kumpulan WhatsApp berkaitan pengurusan anak saudara yang turut disertai keluarga sebelah arwah adik iparnya.

Tambahnya, kumpulan WhatsApp itu memudahkan semua urusan berhubung penjagaan dan pengurusan ketiga-tiga anak saudara berikutan pergerakan yang terbatas di bawah Pelan Pemulihan Negara (PPN).

"Bagaimanapun, apa yang lebih penting buat masa ini, kami mahu memastikan ketiga-tiga mereka sihat terlebih dulu. Keadaan cukup sulit buat mereka yang masih muda. Mereka sangat sedih apabila menerima berita pemergian ibu bapa. Namun, kami sentiasa suntik semangat agar mereka kuat.

"Cuma kami minta rakan atau kenalan mereka, usah ganggu anak saudara buat sementara waktu kerana mereka masih berjuang. Jika ingin dapatkan maklumat, hubungi kami. Kami juga berharap tiada pihak yang ambil kesempatan mewujudkan tabung buat mereka kerana bimbang bantuan tidak sampai kepada waris," jelasnya yang kali terakhir bertemu dengan arwah adiknya, Mei lalu.

Terdahulu, dilaporkan Allahyarham Azman meninggal dunia pada jam 8.44 pagi di Hospital Kuala Lumpur (HKL), manakala Norashima pula menghembuskan nafas terakhir pada jam 3.45 petang di Hospital Serdang, Selangor. Kedua-dua jenazah selamat dikebumikan di Mount Austin, Johor Bahru, Johor atas permintaan arwah adik iparnya.

Pada 15 Julai lalu, Najman juga kehilangan abang sepupu, Allahyarham Ismail Hashim yang meninggal dunia disebabkan Covid-19. Justeru, dia meminta orang ramai supaya mematuhi prosedur operasi standard (SOP) ditetapkan.

Sementara itu, Najman turut mencadangkan kerajaan menyediakan lebih banyak pasukan sokongan yang memiliki kemahiran supaya sistem kesihatan lebih sistematik.

Tambahnya, kaunter ujian calitan di Pusat Pemberian Vaksin (PPV) juga perlu dibuka agar orang ramai yang datang mendapatkan suntikan vaksin COVID-19 tidak terdedah kepada virus COVID-19 berikutan arwah adik dijangkiti selepas mendapatkan dos pertama.

"Saya berharap kerajaan dapat menyediakan kaunter khas kerana terlalu ramai yang datang ke PPV dan menyebabkan risiko untuk dijangkiti COVID-19 sangat tinggi. Bagi saya jarak satu meter tidak memadai ditambah pula dengan tempat berhawa dingin menambahkan risiko jangkitan," katanya.

Untuk rekod, bagi penggemar radio di negara ini nama Najman pastinya tidak asing kerana dia pernah berkhidmat di stesen radio popular seperti Era dan Sinar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAIN MAHU YANG DEGIL ARAHAN PKP DIROTAN: "KALAU KORANG SANGGUP, AKU SANGGUP"

Menerusi di laman Instagram, pelakon dan usahawan Zain Saidin telah memuatkan tiga entri yang sama. Entri tersebut memaparkan permohonan supaya polis dan tentera diberi kebenaran untuk merotan mereka yang ingkar dengan perintah Perintah Kawalan Pergerakan (PKP).

"Tolong share guys. Kami rakyat Malaysia mahu kerajaan benarkan Tentera dan Polis menggunakan kekerasan bagi mengawal negara. Kami dah tak sanggup PKP ditambah lagi disebabkan mereka-mereka yagn degil kerana kerajaan terlalu berlembut.

"Dah lebih 14 hari tak kerja. Kami juga ada tanggungjawab yang perlu diselesaikan. Kasihanlah kamo yang patuh pada PKP ni. Jangan kasihan kepada mereka yang degil," terpapar seakan poster pada tiga entri di Instagram Zain.

Klik untuk gambar besar

Tambah Zain, dia sanggup menerima undang-undang tersebut sebagai salah satu langkah pencegahan yang patut diambil oleh pihak kerajaan: "Please, please, please. Kalau korang tak sanggup, aku sanggup," tulis Zain sambil meletakkan tanda pagar #toughlove #becrueltobekind.

Walaupun jumlahnya sudah berkurangan, tetapi masih ramai lagi yang ingkar dengan arahan PKP bagi memutuskan rantaian wabak Covid- 19 daripada terus merebak.

www.myartis.com / Sumber & foto: Astro Gempak, Instagram Zain Saidin & Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN FYNN JAMAL, PEMUDA BUKA MULUT: "IBU DIROGOL WAKTU DIPECAH MASUK, SAYA ANAK HASIL TRAGEDI ITU... BERHENTI SALAHKAN WANITA"

Sejak penyanyi Fynn Jamal mengeluarkan kenyataan berhubung isu jenayah rogol, banyak persoalan yang timbul dikalangan netizen. Nama Fynn Jamal secara tiba-tiba trending di Twitter apabila membangkitkan isu tersebut. Beberapa pendapatnya telah mencetuskan kemarahan wargamaya apabila ada yang mendakwa ia agak mengelirukan, termasuklah penyanyi rap, Caprice.

Terkini, seorang pemuda tampil membuat pengakuan tentang isu tersebut menerusi Instagram (IG) Liv di antara Caprice dan Fynn Jamal malam tadi dan ia telah mengejutkan wargamaya. Pengakuan pemuda tersebut turut dikongsikan menerusi laman sosial Twitter oleh seorang pengguna untuk tatapan umum.

Apa yang membuat wargamaya terkejut apabila pemuda terbabit mengaku yang dia adalah anak kepada perogol yang memperkosa ibunya: "Ibu saya adalah dirogol waktu rumah dipecah masuk, saya anak hasil tragedi tu. Jangan kata semua perempuan sengaja, diorang adalah mangsa. Saya mewakili ibu saya, perogol yang bersalah," tulis pengakuan terbabit.

Pemuda tersebut yang dikenali sebagai Fahmi Abdullah itu tampil menceritakan kisah pahit itu menerusi satu temubual.  Menurut Fahmi, kenyataan yang dikeluarkan oleh penyanyi Fynn Jamal yang menyalahkan wanita, aurat dan filter sebagai punca kes rogol adalah salah.

"Bukan senang mak saya hadap benda ni, bukan mudah mak saya nak lupakan kejadian itu dan bukan senang saya hidup dengan keadaan begini. Saya dan mak mengalami masalah kesihatan mental, tapi mak saya adalah orang yang paling sengsara. Bukan mudah untuk lahirkan anak luar nikah sedangkan mak saya sudah berkahwin waktu itu.

Klik untuk gambar besar

"Berhenti salahkan wanita dalam segala hal. Wanita adalah perhiasan dunia, hargai wanita. Berhenti salahkan pakaian wanita, mula didik anak lelaki jaga tingkah laku, jaga syahwat, fikir apa perasaan kalau orang buat macam tu pada keluarga terdekat," kata Fahmi ketika dihubungi.

Tambah Fahmi, dia merasakan inilah masa yang sesuai untuknya keluar daripada perasaan malu: "Saya ada ibu yang penyayang, yang tak pernah buang saya walaupun saya bukan anak yang dia tunggu-tunggu," ujarnya lagi.

Bagi Fahmi, dia mahu beri kesedaran kepada orang ramai bahawa perbuatan rogol adalah jenayah dan ia adalah salah perogol: "Macam kita tahu sekarang ramai mangsa-mangsa rogol yang berniqab, berjubah labuh, yang menjaga aurat. Dia dah menjaga auratnya tapi masih dirogol? Kenapa? Disebabkan lelaki yang bernafsu.

"Wanita jaga aurat macam mana pun, kalau lelaki itu tak kawal nafsunya, haiwan juga dia boleh rogol. Saya mewakili ibu saya, ingin berikan kesedaran tentang rogol adalah salah perogol, bukan salah mangsa yang seksi atau berjubah labuh. Itu fakta," tegasnya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELAGAT TUNANG ZAHIRAH DI BALIK 'CURI-CURI CINTA' BUAT RAMAI TERHIBUR

"Behind the scenes 😂 susahhh gila nak tahan gelak shoot dengan Aiman ni. Ada je buat lawak. Ira tengah pegang phone sbb buka lyrics incase dia lupa haha! Time scene Danial ckp dia tak nak anak tu Ber-Bin atau Ber-Binti dgn nama dia.. dia boleh tibe2 ckp "aku tak nak anak tu ber bin atau ber binti dgn... ULTRAMAN" Dah lah scene serious... aduh 😅"

"Scene dia paksa Intan cium tangan pun tahaaaaan je gelak .. cm mne Intan tak stress. Anyway, I hope you all enjoyed this drama! Final episode tomorrow! 😭 Missing the CCC team! ❤," demikian tulis pelakon Zahirah Macwilson yang berkongsi sedutan video di balik tabir drama berkenaan bersempena dengan episod akhir drama 'Curi-Curi Cinta' malam ini dan ia telah mengundang tawa di kalangan peminat.

Semuanya gara-gara gelagat lucu dan spontan tunangnya, Aiman Hakim Ridza yang dikatakan tersasul saat menghafal skrip. Lalu, aktor tinggi lampai itu turut dilihat menyanyi beberapa bait lagu 'Sedetik Lebih' nyanyian asal Anuar Zain bagi menjayakan babak. Situasi tersebut nyata menghiburkan hati Zahirah bersama krew saat babak di dalam sebuah kereta.

Terdahulu, drama 'Curi-Curi Cinta' telah mencetuskan fenomena tersendiri sejak ia ditayangkan menerusi saluran Astro Ria di slot MegaDrama bermula hujung April lalu. Turut sama berlakon di dalam drama rantaian berkenaan ialah Fauziah Nawi, Uyaina Arshad, Talha Harith, Adam Lee dan ramai lagi.

Klik untuk gambar besar

www.myartis.com / Sumber, foto & video: Media Hiburan & Instagram Zahirah Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMPUKAH 'WINTER SONATA' BAHARU KEMBALIKAN KEGEMILANGAN LAMA?

Pastinya peminat filem dan drama Korea tahu, drama bersiri Winter Sonata satu ketika dulu pernah memecah sejarah sebagai drama paling meletop. Malah drama tersebut yang dibintangi oleh Bae Yong Joon dan Choi Ji Woo itu masih ditonton hingga kini diseluruh dunia.

Terkini, berita baik untuk peminat Winter Sonata apabila drama bersiri tersebut bakal kembali dengan sekuel baharu pada 2016.

"Idea untuk menyambung drama bersiri itu sudah lama saya fikirkan dan saya yakin, ianya pasti mendapat sambutan yang hebat di kalangan penonton yang menantikan sekuel ini.

"Saya rasa, selepas 10 tahun, ianya adalah waktu yang sesuai untuk mengembalikan popularitinya," kata penerbit ekskutifnya, Park Yeong Seok yang akan hanya memberitahu sinopsis drama itu kepada umum pada bulan hadapan

Apa yang menarik, Park akan turut mengumpul semua krew produksi asal drama bersiri itu termasuk kemungkinan mengekalkan pelakon asalnya Bae Yong Joon dan Choi Ji Woo.

Namun bagi pendapat anda, siapakah yang paling layak memegang watak yu jin dan Joong Sang?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RISTEENA: "DIA (ISA) SELALU CAKAP... HIDUP INI SINGKAT & TAK TAHU BILA MATI....."

"Sejak kami kenal, saya nampak Isa sentiasa mahu membahagiakan serta menggembirakan saya. Dia lakukannya tanpa henti. Dia selalu cakap pada saya yang hidup ini singkat dan tak tahu bila akan mati, sebab itu setiap hari dia akan cuba bahagiakan saya.

"Isa takut kalau nanti dia sudah tiada di dunia ini, tak sempat nak tunjuk sayangnya pada saya," demikian kata pelakon Risteena Munim yang memberitahu tunangnya, Isa Khan sentiasa mahu membahagiakannya selagi terdaya.

Semenjak mengumumkan sudah bertunang, pasangan ini dilihat semakin terbuka berkongsi mengenai hubungan cinta mereka di laman sosial. Boleh kata, hampir setiap hari, mereka akan memuatnaik video atau foto momen mesra serta bahagia bersama di media sosial.

Bagu-baru ini, Risteena berkongsi rakaman pendek momen-momen indah ketika bersama dengan tunangnya di laman sosial. Antara yang mencuri perhatian pengikut ialah aksi Isa menyuapkan makanan, membasuh kaki dan memotong kuku pelakon drama 'Playboy Itu Suami Aku' itu.

Tidak dinafikan, ada netizen yang kurang senang melihat aksi mereka yang terlalu sakan menayang kebahagiaan.  Dalam pada itu, menurut Risteena, biarpun mendengar pelbagai cerita tidak baik mengenai Isa namun dia melihat tunangnya itu sentiasa memperbaiki diri agar menjadi yang lebih baik.

Klik untuk gambar besar

"Setiap orang ada kekurangan yang kadang-kala sendiri pun tak nampak. Tak ada orang yang lahir terus menjadi sempurna dan semua orang ada buat silap. Asalkan kita tahu untuk berubah dan menjadi orang yang lebih baik.

"Saya selalu berpesan pada Isa, walau apa pun orang cakap fasal dia, buktikan pada mereka siapa dirinya sekarang. Dan Alhamdulillah dia menjadi seorang yang lebih baik sekarang ini. Ada orang yang buat salah tapi sampai mati pun tak nak berubah dan Isa bukan seperti itu," ujarnya.

Risteena dan Isa mendedahkan mereka mula berkenalan ketika menjalani penggambaran drama 'Bulan Di Kota Langit' dan mula menjalinkan hubungan cinta sejak lima bulan lalu. Sebelum ini, Isa mengumumkan dia sudah melamar Risteena pada 23 November lalu sewaktu bercuti di Bali, Indonesia dengan disaksikan wakil keluarga kedua pihak.

Masing-masing mempunyai perasaan cinta yang kuat dan saling menyayangi. Semoga hubungan mereka kekal bahagia selamanya. Bila nak naik pelamin? Kata orang perkara baik harus dipercepatkan, barulah bertambah 'sweet' bila hubungan yang terjalin sudah halal.

www.myartis.com / Sumber & foto: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B KATA AYAH TAK PERNAH ADA UNTUKNYA

"Ayah saya tidak pernah ada untuk saya," demikian tulis anak kepada usahawan kosmetik, Datuk Seri Vida iaitu Cik B pada sebuah video trend yang dimuat naik di TikTok menggabungkan gambar-gambar bersama ibunya ketika dia masih kecil hingga terkini.

Menerusi video tersebut, Cik B dilihat meluahkan perasaan bahawa bapanya tidak pernah ada bersamanya melainkan ibunya. Dalam pada itu, Cik B juga mengatakan bahawa disebalik seorang anak yang 'cool' sudah pasti mempunyai ibu yang hebat dan luar biasa.

Perkongsian Cik B itu mendapat pelbagai reaksi daripada pengguna laman sosial yang memahami luahan hati remaja itu serta ada yang berkongsikan berdepan pengalaman sama.

Tahun lalu, Mahkamah Tinggi Syariah memutuskan Vida mendapat hak penjagaan terhadap kedua-dua anaknya, Cik B dan Kacak. Mahkamah turut memberi hak kepada kedua anaknya membuat keputusan untuk bertemu bapa mereka sekiranya sudah bersedia.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POTONG RAMBUT PENDEK - PENAMPILAN BARU ANAK-ANAK SHUIB 'CAIRKAN' PEMINAT

Menerusi perkongsian di laman Instagram, pelawak Shuib Sepahtu telah memuat naik foto anak-anak, Uwais Al-Qarni (anak sulung) dan Ariq Matin (anak ketiga) tampil dengan gaya rambut baru iaitu potongan rambut pendek.

Shuib sebelum ini ada memuat naik beberapa foto keping kandid Matin: "Hari ini bawa Matin potong rambut, tak sabarkan nak tengok rambut baru dia," tulis Shuib ringkas pada ruangan kapsyen.

Perkongsian suami kepada Allahyarhamah Siti Sarah itu telah menerima pujian netizen yang mengatakan ia terlihat kemas dan comel. Malah, para peminat memberikan reaksi pelbagai sejurus Shuib berkongsi foto sebelum dan selepas rambut kanak-kanak berusia enam tahun itu dipotong.

Klik untuk gambar besar

"Muka macam Aidil Zaquan pemain bola tu." - "Rambut panjang sesuai dengan karektor Matin." - "Hensem boy, sejuk hati ni bila tengok Matin," puji peminat.

"Comel. Semoga jadi anak yang soleh dan berjaya dalam kehidupan." - "Ya Allah handsomenya dia dah gunting rambut. Macam dah big boy sangat," antara komen-komen yang ditinggalkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - AKSI MAYA KARIN KETIKA BERCUTI DI MOROCCO

Wah... bukan main seronok Maya Karin pergi melancong dan bercuti di Morocco, siap main quad, limbo serta Moroccan telephone dance lagi. Heh!

Menerusi laman Instagram Maya, dia telah memuat naik beberapa gambar sekitar percutiannya. Maya bukan bercuti berseorangan tetapi bersama keluarganya.

Layanzzz...

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


8 GAMBAR - WAJAH 'NUH ARYYAN', ANAK KEDUA FEEYA ISKANDAR

Menerusi laman Instagram (IG), penyampai radio, Feeya Iskandar atau lebih mesra dipanggil Cik Piah itu telah berkongsi beberapa keping gambar anak keduanya yang dilahirkan pada 31 Januari lalu.

Menerusi entri di IG, Cik Piah berkongsi secara rasmi kepada orang ramai wajah dan nama anak keduanya.

"Assalamualaikum, uncle dan auntie. Nama saya Nuh Aryyan Nurashid Wahab," tulisnya.

Perkongsian itu menarik perhatian ramai dan sehingga kini sudah menerima lebih 17 ribu tanda suka.

Klik untuk gambar besar

Rata-rata memuji kecomelan yang ada pada Aryyan dan berharap agar dia membesar dengan sihat serta menjadi anak yang soleh.

Feeya dan Nurashid Abd Wahab berkahwin pada 6 Mei 2015 dan dikurniakan dua orang putera. Anak sulung pasangan ini bernama Adam Malique yang kini berusia setahun.

Penyampai radio itu meninggalkan Sinar FM pada 19 Januari lalu.

www.myartis.com / Sumber: Feeya Iskandar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUTUP KAFE LOVE ME SEVENDAYS SELEPAS 5 TAHUN BEROPERASI - ELFIRA NAFI KERANA PANDEMIK

Pelakon Elfira Loy menerusi laman Instagram miliknya memaklumkan yang dia terpaksa membuat keputusan untuk menutup kafe miliknya iaitu Love Me Sevendays, selepas lima tahun beroperasi. Menurut Elfira atau nama sebenarnya Nurul Elfira Loy Ahmad Sabri, 26, penutupan itu dibuat bukan disebabkan pendamik Covid-19, sebaliknya dia sukar memberi komitmen terhadap operasi harian kafe tersebut.

"Saya mahu mengimbau semula pada hari pertama saya mendapat kunci kedai hingga hari terakhir @lovemesevendayscafe. Saya simpan berita ini agak lama sebab saya sendiri tak pasti nak teruskan atau tidak.

"Bukan disebabkan pandemik ke apa tapi sebab utama saya tidak boleh lakukan 10 kerja dalam satu masa dan lepaskan tanggungjawab kepada orang lain. Jadi, ini adalah keputusan terbaik. Hari ini (Khamis), kami sudah kemaskan semuanya, buang semua barang, kemas-kemas ada yang jual juga. Sedih tapi saya rasa ini adalah yang terbaik," kata Elfira.

Klik untuk gambar besar

Elfira berkongsi berita sedih itu dengan memuat naik beberapa foto kenangan kafe tersebut di laman Instagram miliknya. Ruang komen di perkongsian tersebut dipenuhi dengan kata-kata semangat daripada netizen yang turut kecewa dengan berita itu.

Dalam pada itu, Elfira turut mengucapkan terima kasih kepada semua pelanggan yang pernah datang ke kafe tersebut dan sentiasa menyokongnya. Malah, Elfira juga memohon maaf jika pihaknya ada menggores hati pelanggan dan turut berharap agar diberikan rezeki untuk membuka semula kafe tersebut.

"El nak ucapkan terima kasih banyak-banyak kepada mereka yang pernah datang ke kafe El, sokong El dan sentiasa bagi kata semangat kepada El. El juga ingin memohon maaf jika sepanjang anda berada di sini kami ada menggores hati anda. Saya harap ini bukanlah pengakhiran. Jika ada rezeki, nak buka lagi," ujarnya.

www.myartis.com / Sumber & foto: mStar & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, KEADAAN AYAH STABIL & POSITIF" - SYAFIQ KYLE

Pelakon Syafiq Kyle memaklumkan keadaan ayahnya, Abd Razak Husin, 55, yang dimasukkan ke Unit Rawatan Rapi (ICU) sebuah pusat perubatan pada 20 September lalu kerana mengalami pendarahan di bahagian otak itu dalam keadaan stabil dan positif.

Kata Syafiq,  ayahnya itu belum dibenarkan pulang ke rumah selepas dimasukkan ke sebuah pusat perubatan di Selangor sejak dua minggu lalu.

"Alhamdulillah, keadaan ayah stabil dan positif namun doktor masih memantau perkembangannya dari semasa ke semasa. Sejak berita ayah dimasukkan ke hospital tersiar di surat khabar, ramai rakan dari serata tanah air tidak putus datang melawat di hospital.

"Saya berharap semua pihak tidak perlu bimbang dan beri ruang kepada kami sekeluarga kerana doktor sentiasa memantau keadaan ayah. Terima kasih diucapkan kepada semua pihak termasuk rakan dan peminat yang sentiasa mendoakan kesihatan ayah," katanya.

Klik untuk gambar besar

Pelakon drama 'Nur' itu berkata, dia juga sudah kembali ke lokasi penggambaran drama seperti biasa.

"Terbaru, saya terbabit dengan penggambaran drama Senafas Rindu bergandingan dengan pelakon Elizabeth Tan. Walaupun sibuk dengan penggambaran drama, saya tetap mencari masa untuk menziarah dan menemani ayah di hospital.

"Ibu, abang, adik serta ahli keluarga terdekat lain bergilir menemani ayah di hospital setiap hari," jelas bintang utama filem 'Langsuir' itu.

Terdahulu, ayah Syafiq dikejarkan ke pusat perubatan itu kerana rebah sebaik saja selesai menyanyi di majlis sesi bertemu peminat bersama pelakon terbabit yang berlangsung di pusat karaoke di Subang, Selangor pada jam 9.30 malam hari sama.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AC MIZAL & ISTERI SAMBUT ULANG TAHUN PERKAHWINAN KE-18

Tanggal 10 Oktober 2002 merupakan tarikh dimana pengacara dan pelakon Datuk AC Mizal dan Datin Emylia disatukan sebagai suami isteri. Semalam merupakan ulang tahun perkahwinan yang ke-18 pasangan ini.

Tarikh istimewa 10.10 itu disambut dengan manis apabila Ac dan Emylia masing-masing mendedikasikan ucapan sweet mereka menerusi posting terbaharu di akaun Instagram masing-masing pada Sabtu.

Menurut Ac, tiada apa yang lebih indah dalam hidupnya selain dikurniakan seorang isteri yang sentiasa memberikan sokongan dan menjaga keluarga dengan baik.

"Happy 18th anniversary to us b... 18 tahun you jaga I dan keluarga... Alhamdullilah, setiap hari saya bersyukur dengan jodoh bersama awak.

Klik untuk gambar besar

"Allah betul sayangkan saya sebab beri saya isteri yang terbaik di dunia... Saya juga sangat bertuah kerana memiliki anak-anak @reevedamien dan @fea.eryssa ikut perangai you yang dan  penyayang.

"Awak adalah isteri yang terbaik di dunia. Waktu kita susah you lah sentiasa beri semangat kepada I untuk terus berusaha. Kita lalui banyak perkara bersama dan saya berterima kasih kepada awak kerana sentiasa berada di sisi saya.

"Macam-macam yang awak lalui disebabkan saya namun awak tenang dan sabar. Setiap pagi saya bersyukur kepada Allah dapat melihat wajah awak sebab itu yang saya doakan setiap hari. I love you b... Happy anniversary sayang and love u till jannah!" coretnya.

Dalam pada itu, Emylia yang menpunyai dua anak iaitu Damien dan Fea hasil perkahwinan dengan AC itu juga menyatakan rasa syukur kerana dikurniakan seorang suami yang bertanggungjawab.

"Happy 18th Anniversary B. Ya Allah dah 18 tahun kita berkahwin B, syukur sangat pada Allah kerana bagi saya seorang suami, bapa dan bestfriend yang baik untuk saya dan anak-anak.

"Terima kasih B, setiap hari awak bekerja keras untuk kami. Terima kasih kerana memberi kesenangan dan kebahagiaan yang secukupnya untuk saya dan anak-anak.

"Terima kasih B kerana menjadi suami yang baik untuk saya. Love you so much B, love u till jannah… Happy 18th Anniversary, Love you B, 10.10," katanya.

www.myartis.com / Sumber & foto: Astro Gempak & Instagram @emyliadac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK SANGKA SUDAH BERGELAR IBU - AIN & SUAMI SAMBUT 'BABY GIRL' DENGAN PENUH KESYUKURAN

"Pada mulanya, Ain meneka bakal dapat anak lelaki. Suami pula menebak anak sulung kami perempuan. Nampaknya, tekaan suami betul. Biar apa pun, saya dan suami menyambut tanda cinta kami ini dengan penuh kesyukuran," demikian ujar pelakon dan pengacara Ain Edruce.

Pada jam 1.30 pagi kelmarin, Ain telah selamat melahirkan cahaya mata sulungnya hasil perkahwinan dengan Amirul Hafiz Mustaffa. Kata Ain, pada mulanya dia meneka bakal menimang anak lelaki, manakala tekaan suaminya pula seorang anak perempuan. Namun nampaknya, tekaan suami Ain tepat.

Menurut Ain, bayi perempuan seberat 2.79 kilogram (kg) itu dilahirkan secara normal di sebuah pusat perubatan di Subang Jaya, Petaling Jaya.

"Pada mulanya, Ain meneka bakal dapat anak lelaki. Suami pula menebak anak sulung kami perempuan. Nampaknya, tekaan suami betul. Biar apa pun, saya dan suami menyambut tanda cinta kami ini dengan penuh kesyukuran," katanya.

Klik untuk gambar besar

Dalam pada itu, Ain berkata dia tidak sangka akhirnya sudah bergelar ibu. Kata Ain lagi, dia berharap kehadiran cahaya mata itu dapat menyerikan lagi rumah tangga mereka.

"Bila cakap saya sudah jadi ibu, terasa macam di awang-awangan. Semestinya saya dan suami mengharapkan rumah tangga diserikan dengan kehadiran cahaya mata sulung.

"Diharapkan tanggungjawab baharu ini dapat saya pikul sebaik mungkin… Insya-Allah. Syukur proses kelahiran anak sulung kami dipermudahkan," akhirinya.

www.myartis.com / Foto: Instagram Ain Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WARIS TAMPIL BETULKAN 'GOOGLE' BERKAITAN TARIKH LAHIRNYA

"Google melakukan kesilapan sejak 8 tahun lepas. Saya rasa dah tiba masanya saya beritahu kesilapan Google berkaitan informasi tarikh lahir saya. Tarikh lahir saya ialah pada 18 Julai (esok). Saja nak beritahu, mana tahu dapat hadiah.

"Fitnah pada tarikh lahir itu. *Genre pop tu memang.....," tulis penyanyi rap Waris yang memberitahu lapan tahun agen pencarian Google tersalah informasi dan telah berkongsi tarikh lahir sebenar kepada pengikutnya di Instagram.

Waris atau nama sebenarnya Muzammil Alias, 31, sambil berseloroh berkata sudah tiba masanya dia memberitahu peminatnya tentang perkara itu. Penyanyi lagu 'Rembau Most Wanted' ini berkata ulang tahunnya jatuh pada 18 Julai dan bukan 31 Ogos seperti yang tercatat di Google.

Klik untuk gambar besar

Menerusi tangkapan skrin yang dikongsikan Waris, informasi berkenaan genre lagu yang dibawa juga tidak benar. Entri yang mencuit hati itu mendapat perhatian netizen yang turut berkongsi rasa lucu. Tak kurang juga pengguna Instagram yang memberikan ucapan sempena hari lahirnya pada Sabtu.

"Google ni keliru dengan Waris lain ke? - "Tak tahu pula pop ni kena nyanyi laju macam rap... maknanya Eminem, Tupac, Joe Flizzow ni genre pop la selama ni. - "Sama birthday la, bro. Happy birthday semoga panjang umur murah rezeki. - "Moga dimurahkan rezeki, dipermudahkan segala urusan dan happy sentiasa di samping keluarga tercinta, Aamiin," tulis beberapa netizen.

Waris yang popular dengan lagu-lagu rap loghat Negeri Sembilan telah berkecimpung dalam bidang nyanyian sejak 2012.

www.myartis.com / Sumber & foto: mStar & Instagram Waris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEP SEPAHTU KEMBALI, SYJ PULA TERSINGKIR DI MLM 2014

Jep Sepahtu yang kembali ke pentas Maharaja Lawak Mega 2014 setelah mengidap demam denggi minggu lalu ternyata masih bertenaga untuk terus berjuang bersama Shuib. Dengan tema Trend Terkini dan Radio, mereka dilihat tetap berjaya mencuri hati penonton dan juga juri.

Bagaimanapun, perjuangan kumpulan SYJ yang dianggotai oleh Jihan Muse, Yassin dan Syuk berakhir semalam selepas menerima undian terendah di minggu kesepuluh.

Selain SYJ... Nabil dan Zero turut tersenarai sebagai peserta di kelompok tiga terbawah.

Klik gambar untuk size besar

"Terima kasih kepada para peminat dan penonton yang sentiasa menyokong kumpulan SYJ seawal minggu pertama MLM 2014 bersiaran. Semoga anda terhibur dengan persembahan kami dan jujur kami akui kadangkala kami sendiri tak tahu apa kami buat di atas pentas ini.

"Setidaknya apa yang kami cuba sampaikan itu diketahui Allah SWT. Teruskan menyokong kumpulan SYJ dan kami tidak akan berhenti di sini sahaja," ujar Jihan dan Yassin dipetik sebagai berkata melalui Astro Gempak.

Kini, hanya tinggal enam kumpulan sahaja lagi yang akan berentap untuk mendapatkan tempat ke peringkat akhir.

Kumpulan manakah yang anda fikir layak ke akhir dan sekaligus dinobatkan sebagai juara?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NETIZEN NAMPAK 'BABY BUMP', FASHA SANDHA BAGI EMOJI 'BOTOL SUSU' - ISTERI REMY ISHAK HAMIL?

"Comelnya. Macam penampakan baby bump." - "Akak mengandung ke? kita doakan agar menjadi kenyataan," itulah antara komen beberapa netizen yang rata-ratanya mengharapkan berita baik tentang cahaya mata pertama Remy Ishak apabila ternampak perubahan perut isteri pelakon itu, Ezza Yusof seakan-akan 'baby bump'.

Baru-baru ini, perkongsian isteri Remy yang memuat naik video dan foto OOTD (outfit of the day) menggayakan dress berwarna merah jambu itu menjadi perhatian ramai. Meskipun tiada pengesahan daripada Ezza mahupun Remy mengenai spekulasi itu, namun ramai netizen mengucapkan tahniah.

Lebih menguatkan lagi spekulasi, pelakon Fasha Sandha dilihat ada meninggalkan komen seolah memberi bayangan Ezza kini sedang berbadan dua apabila mengatakan beg tangan yang digayakan isteri Remy itu seperti memberi petanda baik.

"Yeay, dah guna beg saiz besar. Petanda baik itu. Nak kena isi macam-maca nanti. (emoji botol susu)," komen Fasha atau nama penuhnya Nur Fasha Sandha Hassan.

Klik untuk gambar besar

Usahawan jenama kasut 2morow itu turut meletakkan had untuk meninggalkan komen di laman Instagram miliknya.

Menerusi laporan mStar sebelum ini, Remy mengakui dia sudah mula berfikir soal cahaya mata selepas lima bulan mendirikan rumah tangga. Namun Remy berkata, dia dan isterinya kini sibuk dengan kerjaya serta belum pernah berbincang soal zuriat.

Untuk makluman, Remy atau nama sebenarnya Mohammad Zalimei Ishak bernikah dengan ahli perniagaan Ezza atau nama sebenarnya Roszaliza Yusoff pada 21 Ogos 2021.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINUM SIRAP MASA BABY: "TAK NAK BENDA SAMA BERLAKU' - ALIFF SYUKRI

Usahawan kosmetik, Datuk Seri Aliff Syukri menerusi laman Instagram telah mendedahkan kehidupannya ketika kecil sangat susah apabila ibu bapanya tidak mampu beri kesenangan kepada keluarganya dan sehingga terpaksa hidup merempat.

Pasti semua tahu penyanyi lagu 'Abang Nak Tegur' ini bukanlah berasal dari keluarga yang senang dan kejayaannya kini adalah hasil titik peluhnya sendiri yang bermula dari bawah.

"Dahuulu masa kecil mak abah saya tak mampu nak bahagiakan dengan kesenangan kami hidup merempat dah besar baru senang. Saya tahu sebab mereka susah dan faktor perceraian," tulisnya.

Aliff juga turut memberitahu sewaktu dia masih bayi, ibunya tidak mampu untuk membelikan susu dan terpaksa memberinya air sirap untuk diminum. Katanya lagi, dia dilahirkan dirumah kerana tidak mampu untuk ke hospital.

"Waktu baby mak saya cakap nak beli susu tak mampu, saya diberi air sirap (patut lah saya ada penyakit disleksia).

Klik untuk gambar besar

"Kami hanya tidur di lantai malah saya lahir di dalam rumah sebab tak ada duit ke hospital dan jarak yang jauh," jelasnya.

Ujar Aliff lagi, disebabkan itu dia bekerja keras kerana baginya anak-anak adalah segala-galanya dan tidak mahu perkara sama terjadi pada mereka.

"Sekarang abah tak nak benda yang sama berlaku kepada anak-anak abah," tuturnya yang baru sahaja menimang cahaya mata keempatnya.

Rata-rata netizen kagum dengan apa yang dimiliki oleh Aliff Syukri sekarang. Moga perkongsikan Aliff Syukri ini menjadi inspirasi mereka diluar sana untuk berjaya dan mengubah nasib keluarga.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AWIE BERSYUKUR MAJLIS AQIQAH & BERENDOI PUTRA AHMAD ANDEEKA BERJALAN LANCAR

"Sempena Ramadan ini saya juga ingin mengharapkan agar kita semua dapat mencari keberkatan dan kesempurnaan bulan seribu kemuliaan ini. Terima kasih juga kepada sahabat-sahabat yang sudi hadir memeriahkan majlis berendoi anak saya Putra Ahmad Andeeka pada hari ini," tutur vokalis kumpulan rock legenda Wings, Datuk Awie yang mengucapkan rasa syukur kerana majlis aqiqah dan berendoi anaknya, Putra Ahmad Andeeka berjalan lancar.

Pada majlis yang berlangsung pada Sabtu itu, Awie turut menyempurnakan majlis serahan bantuan Misi Kemanusiaan oleh Sayap-Sayap Wings, Awie Entertainment dan Rumah Produksi Merah.

Bantuan berupa barangan keperluan harian dan wang tunai diberikan kepada bekas-bekas wartawan dan PRO (pegawai perhubungan awam) yang pernah berkhidmat di dalam industri hiburan tanah air. Majlis yang diadakan di Damai Hall, KLCC itu turut menganjurkan majlis berbuka puasa bersama Awie dan Wings.

"Alhamdulillah, segala yang dirancang berjalan lancar dan sempurna dengan izin Allah SWT. Saya juga berharap agar Misi Kemanusiaan Sayap-Sayap Wings sedikit sebanyak dapat meringankan beban sahabat-sahabat saya yang memerlukan," katanya.

Klik untuk gambar besar

www.myartis.com / Sumber & foto: Astro Gempak & Instagram Datin Sharifah Ladyana Syed Samsuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANUGERAH BIDUAN NEGARA UNTUK S.M. SALIM

Setelah sekian lama mengabdi diri dalam seni, akhirnya seniman negara, Tan Sri S.M. Salim telah diberi penghormatan oleh Kementerian Penerangan, Komunikasi dan Kebudayaan (KPKK) untuk menerima Anugerah Biduan Negara di Hotel Double Tree by Hilton, Kuala Lumpur, semalam.

Malam penghargaan yang dikhaskan untuk penyanyi veteran itu telah membuat beliau sebak kerana dipakaikan selempang... diberi pingat, trofi, wang bernilai RM30,000 dan sijil penghargaan.

"Saya menyanyi bukan untuk mendapatkan penghargaan. Orang ingat saya pun sudah lebih daripada cukup.

"Terima kasih kerana memberi penghargaan ini," ujar S.M. Salim sambil mengalirkan air mata.

"Terlalu banyak sumbangan yang dibuat S.M. Salim sepanjang penglibatannya dalam industri seni negara.

"Anugerah ini sebagai tanda penghargaan buatnya dan berharap agar penghargaan yang diberikan kepada S.M. Salim dapat menyuntik semangat kepada karyawan muda dalam memartabatkan seni warisan dan budaya bangsa.

"Ianya sejajar dengan hasrat kerajaan menjadikan industri kreatif sebagai salah satu industri yang membantu menjana pembangunan ekonomi negara," kata Menteri Penerangan, Komunikasi dan Kebudayaan Datuk Seri Utama Dr Rais Yatim.

Selain S.M. Salim, pejuang irama Malaysia kelahiran Singapura, Kassim Masdor turut menerima anugerah khas Seniman Tamu Negara daripada KPKK.

Untuk maklumat, majlis penghargaan tersebut turut dihadiri Timbalan Menteri Penerangan, Komunikasi dan Kebudayaan I, Datuk Joseph Salang, Timbalan Menteri II, Senator Datuk Maglin Dennis D'Cruz, Ketua Setiausaha, Datuk Seri Kamaruddin Siaraf dan Ketua Pengarah Finas (Perbadanan Kemajuan Filem Negara) bersama lebih 300 jemputan.


SPEKULASI BAKAL AKHIRI ZAMAN DUDA - EIZLAN AKAN JAWAB 2 DISEMBER INI

"Macam mana hendak komen sedangkan nanti akan ada sidang media. Pengurus saya sedang sibuk menguruskan perkara itu. Sama ada betul atau tidak berita saya bakal bernikah, semua itu akan terjawab pada sidang media berkenaan," jelas pelakon dan penerbit, Datuk Seri Eizlan Yusof, 48, yang hanya bersedia merungkai spekulasi dia bakal mengakhiri zaman dudanya pada sidang media, 2 Disember ini.

Eizlan yang dihubungi menerusi aplikasi WhatsApp, memohon semua pihak supaya menanti tarikh itu kerana segala persoalan akan terjawab pada sidang media terbabit. Pada Ahad lalu, ruangan pojok sebuah akhbar mendedahkan, Eizlan akan mengakhiri zaman dudanya bulan depan dalam majlis gilang-gemilang yang mendapat tajaan bernilai RM 2 juta.

Berdasarkan nilai tajaan itu, majlis perkahwinan pelakon yang mendaki populariti menerusi drama Jaguh-Jaguh itu dikatakan bakal menjadi 'wedding of the year'. Eizlan yang menduda sejak empat tahun lalu, sebelum ini pernah mengakui, masih trauma untuk berkahwin sejak rumah tangganya dengan usahawan, Vie Shanti Khan, 33, gagal dipertahankan.

Dia bagaimanapun, memaklumkan tidak pernah menutup pintu hatinya untuk menerima kehadiran cinta, cuma lebih berhati-hati dalam memilih calon isteri. Tidak menetapkan kriteria tertentu wanita pilihannya, Eizlan berkata, dia juga tidak kisah beristerikan ibu tunggal memandangkan perkahwinan dibina atas dasar saling melengkapi antara satu sama lain. Menerusi perkahwinan terdahulu, Eizlan dikurniakan tiga cahaya mata iaitu Vie Zaara, 11, Zareef Yusof, 9, dan Vie Zalia, 6.

Klik untuk gambar besar

www.myartis.com / Sumber & foto: Berita Harian & Instagram Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIAN, PAKAIAN DITEGUR: "WHY ARE YOU SO SENSITIVE?" - ANAK AZHAR SULAIMAN

Anak perempuan kepada pelakon Azhar Sulaiman iaitu Kasih Iris Leona dilihat sering menerima teguran netizen apabila beraksi untuk aplikasi Tik Tok. Baru-baru ini menerusi sebuah video yang dimuatnaik di laman Instagram, remaja berkenaan ada berkongsi video tariannya dengan mengenakan t-shirt berwarna hitam dan seluar pendek.

Sekali gus, video tersebut mendapat perhatian dan reaksi pelbagai netizen. Lantas, Leona juga dilihat ada memberikan respon terhadap komen yang diberikan: "Its literally just dancing y'all just take it out of context like why r u soo sensitive?," balasnya.

Memiliki lebih 80,000 pengikut di Instagram, Leona sering berkongsi foto dan videonya menerusi platform berkenaan.

Klik untuk gambar besar

www.myartis.com / Sumber & foto: Media Hiburan & Instagram Kasih Iris Leona

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA - KENANGAN NORANIZA IDRIS BERSAMA ALLAHYARHAM ABDULLAH CHIK

Gambar nostalgia dan kenangan Noraniza Idris bersama Allahyarham Abdullah Chik ketika hari terakhir mereka untuk membuat persembahan di Negeri Kelantan.

Tambah Noraniza: "di Hotel Perdana malam yang sama. Setelah check in bagasi, kami berbual. Suara nya agak ke dalam . Ssys tegur kenapa suara Abang Dollah tu. Katanya letih shooting drama back to back. Ssys nasihat kan dia berehat dan makan ubat. Katanya dia sihat tspi bawa stock keperluan sakit kepala@demam.

"Selepas latihan, kami berbual lagi. Dia nampak letih dan minta izin rehat. Berpisah sementara siap dibilik masing2 untuk persembahan malam. Siap je kami ke ballroom. Seat meja bulat disedia. Ketibaan Sultan dan Sultanah Kelantan. Abang Dollah agak pendiam dari biasa. Hisap rokok berkepul2 di belakang pentas . Saya perhati saja.

"Mula dipanggil menyanyi 4 lagu. Dia pesan Saya nyanyi satu lagu dulu panggil dia untuk solo pula kemudian baru dia panggil saya duet. Selepas dia nyanyi solo terus dia turun pentas buat saya terpinga2 sendiri. Saya ikut turun ekori dia ke belakang pentas.

"Hisap rokok berkepul2 lagi hingga Saya tegur. Dia tak marah. Cakap dengan Saya sangat baik dan perlahan. Sempat ajar Saya cara nak keluar mesti sembah walaupun sultan tak nampak. Saya akur dan kami terus ke tempat duduk di meja bulat. Dia pesan air masak segelas. Saya duduk sambil dia berdiri sebelah. Tiba2 ter dengar bunyi jatuh. Rupanya dia . Panik saat ni. Semua membantu. Panggil ambulance.

"Inilah saat akhir Saya mengadap beliau. Jika sebelum tu Saya tak pernah serius dengan kerjaya Saya tapi tidak selepas ketiadaannya. Saya kutip dan fahami satu2 maksud nasihat nya. Pesan terakhir kepada saya, teruskan perjuangan nyanyikan lagu Tradisional bila dia dah takda anak2 bangsa tau dengan adanya lagu2 di radio.

"Pegang amanat ni baik2 Ani.. Katanya ketika dalam Penerbangan ke kota BAHRU Pagi yang sama sebelum dia menghembuskan nafas terakhir di hadapan saya. Semenjak ketiadaannya baru saya terasa saya telah kehilangan permata yang paling berharga . Lagu2 album ini telah disusun oleh arwah tidak sempat dirakam. Saya teruskan untuk rakaman dibuat khas sebagai tribute untuknya. AlFatihah buat Allahyarham Abdullah Chik."

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CHACHA NAFI TERBABIT SINDIKET PELACURAN: "RM40,000 SATU MALAM, BUAT APA NAK BERLAKON LAGI?"

Baru-baru ini ada dakwaan mengatakan terdapat segelintir artis dan Instafamous yang dipercayai terlibat dalam sindiket pelacuran kelas atasan dek mampu tampil mewah dalam sekelip mata sahaja.

Menurut sumber di Suruhanjaya Pencegahan Rasuah Malaysia (SPRM), golongan ini menerima bayaran sebanyak RM20,000 hingga RM40,000 bagi satu malam untuk memuaskan nafsu orang kenamaan.

Kerana isu tersebut, pelakon Chacha Maembong telah dikaitkan antara artis yang terbabit dalam sindiket pelacuran kelas atasan tersebut. Bagaimanapun, dakwan terbabit telah dinafikan adik kepada pelakon Emma Maembong ini.

Pelakon drama 'Bukan Gadis Biasa' itu menegaskan dia tidak pernah terlibat dalam mana-mana kegiatan seumpamanya susulan gosip yang diperkatakan.

Klik untuk gambar besar

Jelas bintang berusia 24 tahun itu lagi, ada pihak yang mengaitkan namanya yang secara tidak langsung boleh menjejaskan kerjaya seni dan perniagaan yang dibinanya.

Chacha atau nama sebenarnya Siti Aisyah Ismail berkata, tuduhan yang dilemparkan itu adalah fitnah yang sengaja mahu menjejaskan kerjaya seni dan perniagaan dibinanya.

"Kalau betul saya dapat RM40,000 satu malam, buat apa nak berlakon lagi? Saya bekerja dari dulu sampai sekarang memang cari rezeki. Orang nak cakap apa dan fitnah macam-macam, teruskan. Satu hari akan terbukti juga.

"Semalam keluar gosip kaitkan nama saya dalam skandal RM40,000. Ramai mesej peribadi (DM) di Instagram dan komen. Kalau betul, saya tak perlu berlakon dan kerja.

"Tapi itulah, semua itu mulut orang dan kaitkan dengan perangai saya dulu. Apabila saya sudah berubah pun, orang tetap kaitkan lagi dengan perangai lama saya. Bagi saya, ia adalah lumrah mulut orang," katanya.

Dalam masa sama, Chacha yang ditemui di lokasi penggambaran drama 'Bidadari Salju' terbitan A Aida Productions berkata, dia juga bakal mengambil tindakan undang-undang terhadap individu yang menuduh dirinya terbabit dalam aktiviti Macau Scam.

"Beberapa hari lalu saya ada keluarkan kenyataan di Instagram mengenai perkara ini sebab terlalu banyak fitnah yang dilemparkan. Konon saya tipu duit orang dengan produk saya.

"Mereka kata produk saya datang dari wang haram. Saya perlu menjelaskan perkara ini demi menjaga reputasi produk saya apatah lagi ia masih baru di pasaran. Lagi pula ini kerjasama saya dengan Alken dan tidak ada kaitan langsung dengan aktiviti haram itu.

"Saya akan ambil tindakan undang-undang pada komen yang melampau. Ia menjejaskan kerjaya, perniagaan dan nama ahli keluarga lain. Saya berani kerana saya tak salah. Jadi apa yang orang nak cakap, cakaplah," tuturnya.

www.myartis.com / Sumber & foto: Harian Metro, Media Hiburan & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IG KELAB PEMINAT DIGODAM: "PERBUATAN TERKUTUK MANUSIA IRI HATI" - SHAM VISA

"Saya terkejut apabila pengurusan dan admin kelab peminat Shamvengers memaklumkan tentang hal ini. Saya tak sangka ada individu di luar sana yang berhati hitam dan berniat buruk terhadap keharmonian saya dan Shamvengers yang terjalin sejak GV ini.

"Perbuatan menggodam akaun IG Shamvengers ini adalah perbuatan terkutuk manusia yang iri hati dengan kebahagiaan orang lain," kata finalis Gegar Vaganza musim keenam (GV6), Sham Visa yang tidak menyangka ada individu berhati hitam yang sanggup menggodam akaun kelab peminatnya, Shamvengers di Instagram (IG).

Kesal dengan apa yang terjadi, Sham berkata, dia tidak faham mengapa ada pihak yang tidak senang hati melihat keharmonian yang terjalin di antara dia dan Shamvengers. Dia hanya mengetahui tentang akaun rasmi kelab peminatnya digodam selepas diberitahu pengendali IG tersebut, pada Isnin.

Klik untuk gambar besar

Tambah Sham, pihak pengurusannya Mind Order, sedang berusaha untuk mendapatkan semula akaun IG tersebut. Katanya lagi, dia amat berharap agar IG rasmi kelab peminatnya itu diperoleh semula kerana terlalu banyak kenangan dan perjalanan bersama mereka sepanjang keberadaannya di GV.

"Kini, pengurusan saya dengan bantuan pihak berkuasa sedang berikhtiar untuk memperoleh semula akaun IG rasmi kelab peminat saya. Yang menyedihkan adalah terlalu banyak kenangan dan perjalanan bersama peminat yang didokumenkan dalam IG itu.  Saya berdoa akaun itu dapat diselamatkan menjelang malam final Ahad ini," jelasnya.

Dalam perkembangan lain, Sham bakal berentap dalam pentas akhir GV 2019 bersama lima bintang lain iaitu Naqiu, Hady Mirza, One Nation Emcee, Jatt dan Nurfatima bagi merebut gelaran juara dan membawa pulang hadiah wang tunai berjumlah RM100,000.

www.myartis.com / Sumber & foto: Astro Gempak & Instagram Sham Visa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"APABILA DAH TUA... AMBIL & JAGA AYAH" - ZIANA ZAIN TAK MAHU ANAK-ANAK PUTUS HUBUNGAN, DERHAKA KEPADA BAPA

"Saya tidak akan pisahkan anak-anak dengan bapa dia orang. Saya cakap dengan anak-anak saya nak hidup mereka ada keberkatan dari ayah dan juga ibu. Saya tak nak anak-anak saya derhaka kepada ayah dia dan juga saya," katanya.

"Sekiranya tiada siapa pun jaga ayah apabila dah tua, saya pesan agar mereka ambil dan jaga ayah. Saya tidak akan marah, itu tugas mereka," demikianlah kata penyanyi Ziana Zain yang menjelaskan dia sama sekali tidak melarang anak-anak meneruskan hubungan baik dengan bapa kandung mereka iaitu Armin Zaharin.

Empat tahun memegang status ibu tunggal, Ziana atau nama sebenarnya Siti Roziana Zain, 54, dia mahu anak-anaknya hidup dalam keberkatan dan tidak menjadi anak derhaka.

Klik untuk gambar besar

Ketika di temu bual dalam rancangan Next To Neelofa musim kedua , Ziana Zain dilihat sebak dan menitiskan air mata berkongsi kisah perjalanan hidupnya itu.

Dalam pada itu, penyanyi lagu 'Madah Berhelah' ini juga memberitahu dia sudah meninggalkan pesanan kepada anak-anaknya agar menjaga bapa mereka itu apabila sudah tua kelak. Malah, dia sama sekali tidak memarahi jika mereka mengambil tanggungjawab itu.

Terdahulu, Armin Zaharin didakwa di Mahkamah Majistret Shah Alam, Selangor atas tuduhan mencederakan anak lelakinya pada Mei 2018. Perkahwinan yang dibina selama 20 tahun itu berakhir apabila Armin melafazkan talak satu di Mahkamah Rendah Syariah Shah Alam, Selangor pada 12 Julai 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA WAWA ZAINAL 'HILANG' - MIG NAFI 'BURUK SIKU'

Wawa Zainal yang bengang gara-gara kereta Suzuki Swift bernombor pendaftaran WWW 5833 hilang dan ghaib sekian lama, telah meluahkan perasaan tidak puas hatinya menerusi laman Twitter.

Dalam kebanyakan status Wawa di Twitter itu, dia mengesa pencuri tersebut memohon maaf dengan segera dan mengakui kesalahannya. Status itu juga turut di sokong suaminya Aeril Zafrel.

Ia tiada kena mengena dengan MIG - David

Untuk info, kereta tersebut dikatakan telah ‘ghaib’ kira-kira setahun yang lalu tanpa sebarang kesan.

Sementara itu, Ketua Pegawai Eksekutif, Metrowealth International Group (MIG), David Teo enggan mencampuri sebarang urusan berkaitan isu kehilangan kereta milik Wawa.

"Saya tidak tahu menahu mengenai kejadian tersebut dan enggan mencampuri urusan Wawa kerana dia bukan lagi artis bawah pengurusan saya," ujarnya dipetik sebagai berkata.

Bagaimanapun, bila ditanya mengenai status sindiran pelakon itu dan kepada siapakah ia ditujukan... David menegaskan ia bukan ditujukan kepada pihaknya.

"Mungkin sindiran itu dibuat untuk pengurus, keluarga atau teman rapatnya. Ia tiada kena mengena dengan MIG," tegasnya yang mengakui kereta berkenaan adalah milik MIG yang diberikan kepada Wawa semasa pelakon itu menjadi artis di bawah naungan syarikat tersebut.

"Sejak Wawa mengambil keputusan untuk meninggalkan MIG selepas kontroversi perkahwinan rahsianya dengan aktor Airel Zafril tahun lalu, kami tidak pernah lagi berjumpa," tambah David.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"ANAK-ANAK BERLUMBA NAK KHATAM AL-QURAN... MEREKA TAK BAGI SAYA AMBIL BALIK MENGAJI AWAL" - FATIN AFEEFA

"Anak-anak saya sekarang tak ada kat rumah. Diorang pergi mengaji. Pukul 10 nanti baru balik dari waktu Isyak tadi. Mereka berdua sedang berlumba nak khatam al-Quran. Sebab itu mereka tak bagi saya ambil balik mengaji awal.

"Arrian pula sebab Ivy dah lebih beberapa surah daripada dia, jadi dia nak kejar balik," kata pelakon Fatin Afeefa yang mendedahkan kedua-dua anaknya iaitu Adam Aisy Arrian dan Ivy Herra Sophia dalam proses ingin khatam kitab suci Al-Quran.

Menerusi sesi siaran langsung di TikTok semalam, Fatin memberitahu mengenai perkara itu apabila ada peminat bertanyakan mengenai keberadaan anak lelakinya dan pelakon itu berkata kedua-dua mereka sedang mengaji.

Menurut Fatin lagi, anak-anaknya terutama yang sulung, Arrian melarangnya untuk mengambil mereka daripada tempat mengaji sebelum pukul 10 malam kerana mahu khatam al-Quran sebelum berakhirnya tahun 2022.

Klik untuk gambar besar

Bagaimanapun, Fatin atau nama sebenarnya Fatin Nur Afifah Shamsudin menegaskan bahawa mereka berkemungkinan tidak sempat untuk khatam memandangkan baru saja masuk juzuk kesebelas.

Dalam pada itu, Fatin sempat mengatakan bahawa dia akan pastikan kedua-dua anaknya menghafaz Al-Quran pada masa akan datang selain mendapat ilmu agama secukupnya.

Untuk makluman, Fatin pernah mendirikan rumah tangga dengan pelakon Adam Shahzpada tahun 2013 namun bercerai pada 2017. Hasil perkahwinan tersebut, mereka dikurniakan seorang anak perempuan, Ivy Herra Sophia.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POTONG USUS - LUFYA NAFI KERANA NAK CANTIK, PIKAT LELAKI

Pada awal November lalu, penyanyi dan juga pelakon Lufya Omar, 36, memaklumkan bahawa dia telah melakukan pembedahan pembedahan bariatrik atau potong usus, selepas usahanya melakukan cara semula jadi termasuk diet dan bersenam tidak menjadi.

Namun, Lufya menafikan prosedur itu bertujuan untuk kelihatan cantik atau memikat lelaki. Sebaliknya, kata Lufya, dia menjalani pembedahan tersebut adalah kerana ingin mengawal tahap kolesterol dan penyakit asma dialami serta lebih positif dalam menghadapi hari-hari mendatang.

Dalam masa sama, Lufya akui, soal jodoh bukan keutamaannya selepas lebih setahun berpisah dengan bekas suami dan hidup sebagai ibu tunggal dan membesarkan anak tunggal, Laana Haura berusia lima tahun. Tapi saat ini, Lufya atau nama sebenarnya, Lutfyah Sheikh Omar berkata, dia lebih terbuka soal jodoh.

"Apabila sudah sihat dan dapat menurunkan berat badan dengan cara pembedahan, saya lebih positif. Dahulu, mungkin trauma sebab pengalaman perkahwinan lalu, namun, sekarang semuanya sudah berlalu, tiada apa yang perlu dikenang lagi. Lebih utama, pembedahan ini berjaya mengawal tahap kolesterol dan penyakit asma. Saya kurus bukan sebab nak cantik, tetapi demi kesihatan.

"Selepas sebulan, pembedahan ini berjaya menurunkan sebelas kilogram (kg). Daripada 85 kg, kini, berat saya 74 kg. Dahulu, diet dan bersenam selama enam bulan hanya turun 2 kg sahaja. Kini, saya mahu turun berat badan 10 kg untuk capai berat badan seimbang," ujarnya.

Kata bintang drama 'Mahar Tanpa Cinta' itu, dia tidak sedar berat badan naik mendadak ketika pandemik COVID-19. Bahkan, rutin menikmati snek termasuk kek diusahakan tanpa rasa bersalah.

"Saya dilahirkan memiliki raut wajah kecil, biarpun berat badan bertambah. Sebab itulah, saya hanya swafoto sebab hanya tayang muka. Paling kemuncak, ibu tegur badan saya berisi.

"Malah, Laana pun pernah cakap, kalau 'mummy' kurus mesti cantik macam patung Barbie. Masa itu saya tersentak, besar sangat ke badan saya? Kerana berat bertambah, kaki saya mudah kebas sampai susah nak berjalan," tuturnya.

Dalam pada itu, Lufya enggan memberi komen mengenai bekas suami: "Saya gembira dengan kehidupan sekarang dan membesarkan Laana. Kalau cerita soal bekas suami, saya akan ulas perkara betul, jadi, cukuplah saya tak mahu komen. Anak semakin membesar dan mula tunjuk minat ke arah dunia seni apabila suka menyanyi dan bergaya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR & VIDEO - SEKITAR BULAN MADU ABBY ABADI & JAI DI LANGKAWI

Amboi... bukan main seronok Abby Abadi dengan suaminya Jai Ezzany yang kini sedang berbulan madu di Langkawi. Siap pakai baju sedondon lagi. Heh!

Kami doakan semoga kebahagiaan Abby dan suami kali ini kekal sehingga ke akhir hayat. InshaAllah.

Jom kita layan beberapa gambar yang dikongsi Abby menerusi Instagramnya.

Klik gambar untuk size besar

Klik link dibawah ini untuk tonton video

VIDEO 1
VIDEO 2
VIDEO 3
VIDEO 4
VIDEO 5
VIDEO 6

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UMUM KINI HAMIL - UYAINA ARSHAD & SUAMI TAK PERCAYA BAKAL BERGELAR IBU & AYAH

"Insya-Allah, tak lama lagi keluarga kecil kami akan bertambah. Saya mengandung. Sejujurnya kami masih tak percaya yang kami berdua bakal menjadi ibu dan ayah. Kami tak sabar nak melihat kamu, si kecil.

"Kami mohon doa dari kalian semua untuk kesejahteraan dan keselamatan saya dan bayi sepanjang tempoh mengandung dan  melahirkan nanti," tulis pelakon dan pengacara, Uyaina Arshad, 30, yang berkongsi berita gembira apabila hamil anak pertama hasil perkahwinan dengan suaminya yang juga penyanyi, Raja Syahiran.

Menerusi hantaran di laman Instagram, Uyaina meluahkan rasa terlalu banyak nikmat yang Allah kurniakan untuk mereka tidak lama lagi. Uyaina dalam masa sama turut gembira kerana Ramadan yang disambut bermula esok membawa seribu satu kemanisan buat mereka.

"Semoga segala urusan dipermudahkan. Dan semoga kami dapat memikul tanggungjawab dan amanah ini sebaik mungkin. Pertama kali menyambut Ramadan sebagai suami isteri, dan pertama kali juga menyambut Ramadan dan Syawal sebagai bakal ibu bapa. Semoga kita semua memperoleh keberkatan dalam bulan mulia ini. Aamiinnn Ya Allah," katanya lagi.

Klik untuk gambar besar

Terdahulu pada awal Februari, Uyaina mengakui terkejut apabila terdapat pengikut di Instagram yang bertanya adakah dirinya sedang hamil. Dia cemas dengan persoalan terbabit kerana ketika itu belum membuat sebarang ujian kehamilan atau merujuk perkara itu ke hospital.

Uyaina turut memaklumkan terdetik untuk buat ujian kehamilan dalam waktu terdekat kerana takut hamil tanpa sedar. Mereka juga tidak pernah 'merancang' untuk menimang cahaya mata sebaliknya sudah bersedia untuk mengalas tanggungjawab sebagai ibu bapa.

Untuk makluman, pasangan ini melangsungkan pernikahan di Colony Star Boulevard, di sini pada 20 Disember lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEDAI RUNCIT TUKAR LOKASI - LAN NAFI SEBAB ORANG BUAT ADUAN, KES ROMPAK

"Sekarang kita dah berpindah ke Bukit Puchong, lokasi kedai baharu dan lama dekat sahaja, jarakkan tak sampai 10 kilometer pun... kenapa kita pindah sebab nak kembangkan lagi bisnes kami selepas dua tahun beroperasi.

"Kedai lama hanya satu tingkat sahaja, macam dah tak relevan sebab situlah tempat letak stok, tempat pelanggan membeli, pejabat dan sebagainya, jadi kurang selesa untuk orang ramai yang datang.

"Alhamdulillah kami dapat menyewa bangunan tiga tingkat... lokasi pun strategik dan luas untuk menyimpan barang. Kedai sebelum ini agak sempit, kurang selesa untuk pelanggan dan pekerja," demikianlah kata penyanyi Lan Solo.

Rezeki Lan dalam bidang perniagaan nampaknya terus mencurah-curah apabila kedai runcit miliknya, Solo Borneo Mart yang terletak di Puchong Prima, Selangor berpindah ke bangunan yang lebih besar.

Klik untuk gambar besar

Menurut Lan, 36, dia mengambil keputusan berpindah ke lokasi baharu kerana mahu ruang lebih luas untuk menyimpan barang jualan dan juga keselesaan pelanggan.

Ditanya adakah dia memilih lokasi baharu kerana pernah berdepan beberapa insiden seperti rompakan dan aduan masyarakat setempat sebelum ini, Lan memberitahu kejadian itu bukanlah penyebab utama dia berpindah.

Malah Lan berkata, kontroversi membabitkan dirinya juga tidak memberi kesan kepada perniagaan yang diusahakan bersama isteri, Nur Sheila Hassim itu.

"Dua tahun berniaga kita memang ada perancangan untuk kembangkan lagi. Sejujurnya orang buat aduan ke, kes rompak ke atau isu lain pun tak memberi kesan buruk kepada kami. Sebaliknya mereka menyumbang bisnes kami menjadi lebih baik dibantu laporan media dan sebagainya. Itu juga membantu promosi kedai kami.

"Mungkin sebab kita meniaga kedai runcit jadi tiada kesan yang buruk. Alhamdulillah bila kita kata nak pindah, pelanggan suka dan mereka rasa tempat baharu ini lebih selesa.

"Dua tahun lagi kita ada plan mahu miliki gudang sendiri. Buat masa ni menyewa dulu untuk lancarkan perniagaan. Doa-doakanlah kalau ada rezeki kami mampu beli bangunan sendiri nanti," ujarnya.

Pada Disember tahun lalu, Lan mengalami kerugian lebih RM500 apabila kedainya itu dirompak penjenayah. Bukan itu sahaja, Lan juga pernah berkongsi video menunjukkan pihak penguatkuasa datang mengeluarkan saman terhadap kedainya selepas menerima aduan mendakwa kedai runcitnya menganggu lalu lintas pada Jun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUHAMMAD - NAMA ANAK FARID KAMIL & DIANA DANIELLE

"Nama anak saya Muhammad, mudah dan senang tapi kami panggil dia Sayang sahaja. Sebenarnya nama itu dipilih oleh nenek dia dan kami juga bersetuju dengan nama itu," demikian ujar Diana Danielle mengenai persoalan nama anaknya. Meskipun pendek, namun ia adalah nama Nabi.

Ditanya lebih lanjut mengenai hubungannya dengan ibunya sendiri yang didakwa bermasalah, Diana enggan memberikan sebarang komen mengenainya.

"Maaf ya, saya tidak mahu komen tentang itu, terima kasih," ujarnya pada media ketika Malam Gala Filem Dampak.

Selain itu, Diana yang masih lagi berpantang mengakui belum bersedia untuk kembali berlakon kerana kondisinya yang lemah dan masih menyusukan Muhammad.


PUNYAI KEKASIH - JOHAN AS'ARI BAKAL LAMAR LEPAS KURSUS KAHWIN

"Saya sekarang tak solo lagi, sudah ada teman wanita dan calon isteri. Malah ayah saya juga setuju dan merestui hubungan kami berdua.

"Dia merupakan seorang ahli perniagaan yang berasal dari Perlis," kata pelakon Johan As'ari yang mendedahkan dirinya kini sudah mempunyai teman wanita setelah sekian lama bersendirian.

Menurut Johan, dia sudah bersedia untuk menjadikan wanita tersebut sebagai pasangan hidup dan akan melamarnya selepas mengikuti kursus perkahwinan bersama.

"Insya-Allah doakan jodoh saya dengan dia kuat. Jika ada persefahaman antara kami, tunggulah peringkat seterusnya nanti," tuturnya.

Wanita yang dirahsiakan namanya itu dikatakan sebagai seorang yang memahami dan berdikari. Atas sebab itu, dia dapat memikat hati Johan atau nama penuhnya Johan Ariff As'ari, 31.

Klik untuk gambar besar

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ALHAMDULILLAH" - KAKAK TOMOK, ISMA SELAMAT AKHIRI ZAMAN IBU TUNGGAL

Pada tarikh 21.12.19 iaitu hari ini, kakak kepada penyanyi Tomok, Ismaliza Ismail selamat diijabkabul buat kali kedua sebentar tadi.

Penyanyi kelahiran Akademi Fantasia musim ke-7 (AF7) itu berkongsi momen istimewa menerusi laman Instagram miliknya: "Alhamdulillah. Terima kasih semua yang terlibat," tulisnya.

Difahamkan, menerusi Instagram Salwa Abdul Rahman, Isma berkahwin dengan Dzaki di Menara Seri Wilayah, Presint 2 Putrajaya.

"21.12.19. Alhamdulillah... Syukur! Tahniah!!! Selamat Pengantin Baru!! Selamat Sudah Pernikahan... @ismaliza_tanty & Dzaki. Semoga Kekal Bahagia Hingga Ke Jannah... Maaf! Kakwa Tak Dapat Hadir! Masalah Kesihatan Yang Tidak Mengizinkan," kongsi Salwa.

Isma sebelum ini pernah berkahwin dengan Zul 2by2 namun memutuskan untuk bercerai awal 2018 setelah hampir 20 tahun hidup bersama.

Hasil perkongsian hidup, Isma dan Zul, mereka dikurniakan lima cahaya mata iaitu Muhammad Haiqal Aiman, 20, Muhammad Haiqal Aydiel, 19, Seri Aida Merlissa, 17, Seri Ayreen Merynda, 15, dan Seri Adryana Mercella, 11.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUDUHAN MENCURI - ALIFF AZIZ DIDAKWA DI MAHKAMAH SINGAPURA

Penyanyi dan pelakon Aliff Aziz hari ini telah didakwa di mahkamah Singapura atas tuduhan mencuri. Berdasarkan kertas pertuduhan, artis kontroversi itu didakwa mencuri wang sebanyak S$300 (RM909) dan Rupiah 1 juta (RM296) pelakon Indonesia, Raja Yunika Perdhana Putri.

Aliff didakwa melakukan perkara itu di sebuah bilik di Studio M Hotel, 3 Nanson Road, Singapura antara pukul 12 tengah malam dengan 3 pagi pada 7 Jun lalu. Aliff atau nama penuhnya Mohamad Aliff Aziz turut menghadapi tuduhan mencuri sekotak rokok dan pemetik api bernilai S$15.60 (RM47.29) milik Gurwinder Singh di kafe Starbucks di Plaza Singapura.

Kejadian kedua itu didakwa dilakukan Aliff, 28, pada 6 Ogos lalu sekitar pukul 4.45 pagi. Artis itu bagaimanapun dibebaskan dengan ikat jamin S$5,000 (RM15,000). Perbicaraan akan disambung pada 1 Oktober ini.

Klik untuk gambar besar

Aliff yang pernah menempa populariti menerusi lagu 'Sayang Sayang' mencetus beberapa siri kontroversi sejak beberapa tahun lalu. Antara berita sensasi yang pernah dikaitkan dengannya ialah kemelut rumah tangganya dengan penyanyi dan pelakon Bella Astilah.

Aliff didakwa curang terhadap isterinya dan dikatakan menjalin hubungan dengan beberapa pelakon wanita. Skandal yang menyelubungi Aliff mendapat liputan meluas media Malaysia dan Singapura. Bella dan Aliff mendirikan rumah tangga pada 9 September 2016, namun perkahwinan mereka tidak bertahan lama apabila pasangan itu bercerai pada 16 Mei lalu. Mereka dikurniakan seorang cahaya mata, Muhammad Ayden, yang kini berusia dua tahun.

www.myartis.com / Sumber: Astro Awani, Berita Harian Singapura & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ISTERI JANGAN KELANTAN... WALAUPUN DIA DOK KL 10 TAHUN" - NETIZEN

Sehingga ke hari ini, kemelut rumah tangga pelakon Sharnaaz Ahmad dan Noor Nabila masih lagi hangat diperkatakan selepas Sharnaaz menolak tuntutan cerai isterinya kerana ingin menyelamatkan rumah tangga mereka. Lebih menjadi perhatian apabila Noor Nabila dalam tuntutan perceraiannya memberikan alasan bahawa Sharnaaz memberi nafkah zahir yang tidak mencukupi iaitu hanya RM500.

Kecoh mengenai pasangan tersebut, ada netizen mengaitkan isu kenegerian punca perceraian mereka. Menerusi ruangan komen Instagram Sharnaaz, ada segelintir netizen memberikan nasihat kepada pelakon itu supaya elakkan berkahwin dengan orang Kelantan.

Dalam pada itu, ada yang membidas komen netizen tersebut dengan mengatakan isu kenegerian tidak sepatutnya diheret dalam kes pasangan ini. Kata netizen lagi, ramai lagi mereka diluar sana tinggal bersama ibu bapa atau bersama keluarga, bukan saja orang Kelantan.

Apa pun, netizen janganlah buat spekulasi liar mengenai rumah tangga mereka jika tidak tahu hujung pangkal dan perkara sebenar. Kita doakan yang baik-baik sahaja untuk Nabila dan Sharnaaz.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR BERSYUKUR BEBAS COVID-19, DIBENARKAN PULANG - IBU, BAPA, ADIK & DATUK TURUT SAMA

"Alhamdulillah syukur ke hadrat Illahi atas segala nikmat, rezeki, kesihatan dan kebahagiaan yang dikurniakanNya. Sukacita saya ingin berkongsi, selepas 12 hari dikuarantin di Hospital Melaka serta atas berkat doa seluruh rakyat Malaysia buat saya sekeluarga, saya kini kembali sihat dan sudah berada di pangkuan keluarga tersayang," kata penyanyi, pelakon dan pengacara Alif Satar yang bersyukur akhirnya kini bebas sepenuhnya dari Covid-19.

Alif yang discaj dari Hospital Melaka pada 2 Disember lalu, kini sudah berada di pangkuan keluarga tersayang. Alif difahamkan meluangkan masa bersama kedua ibu bapanya terlebih dahulu sebelum berjumpa dengan isterinya, Sha Dila Hadid dan anak-anak Alif iaitu Alisha Anugerah, 5, Ariana Mecca, 3 dan Muhammad Ali, 1, hari ini.

Isteri dan anak-anaknya menjalani ujian swab Covid-19 hari ini dan mereka berjumpa selepas masing-masing disahkan negatif. Mahu melepaskan rindu selepas berjauhan dengan keluarga lebih dua minggu, Alif mengambil keputusan untuk bercuti dan meluangkan masa bersama keluarga beberapa hari sebelum memulakan kerja.

"Selepas berjauhan dengan isteri dan anak-anak, saya yakin ramai yang tahu dan dapat rasakan betapa berat perasaan rindu, jadi saya mengambil beberapa hari untuk meluangkan masa bersama seluruh ahli keluarga sebelum saya kembali bekerja seperti biasa," tuturnya.

Klik untuk gambar besar

Sementara itu, penyanyi lagu 'I Want You To Love Me' itu meminta agar semua menghentikan stigma negatif terhadap pesakit Covid-19 kerana budaya itu sangat tidak baik untuk diamalkan.

"Di sini, ada sesuatu yang serius saya ingin tekankan. Saya menyeru agar seluruh rakyat Malaysia menghidupkan cogan kata ‘kita jaga kita' dengan sepenuh jiwa bukan sahaja bagi membendung wabak ini, tetapi 'kita jaga kita' melalui kerjasama komuniti dalam melawan Covid 19.

"Maka, hentikanlah stigma negatif, memulau, mengasingkan dan memandang serong mereka yang terkesan dengan wabak ini.  Tiada siapa yang minta untuk dijangkiti. Budaya negatif ini bukanlah ciri-ciri yang baik sebagai rakyat Malaysia terutama sekali buat kita yang beragama Islam, agama yang menitik beratkan sifat kasih dan sayang bukan sahaja menjaga hubungan dengan Allah tetapi juga sesama manusia," tegas Alif.

Selain itu, Alif mengucapkan terima kasih kepada semua yang prihatin terhadap dirinya terutama pihak serta individu yang terlibat dekat dengannya sebelum disahkan positif Covid-19.

"Saya ucapkan terima kasih dan penghargaan buat semua pihak terutama sekali pihak Kementerian Kesihatan Malaysia (KKM), produksi MuzikMuzik, JS Pictures dan semua rakan industri saya yang cukup prihatin atas segala yang berlaku dan bertindak pantas, mengambil tanggungjawab mematuhi Prosedur Operasi Standard (SOP) dengan mengambil ujian saringan sejurus selepas saya disahkan positif Covid-19.

"Sesungguhnya, rasa syukur yang tidak putus-putus saya lafazkan buat Maha Kuasa apabila dimaklumkan bahawa semua yang terlibat di set penggambaran, rakan-rakan artis dan krew produksi MuzikMuzik negatif dan bebas dari Covid-19. Saya pasti ada hikmah atas apa yang berlaku, saya cukup terharu apabila menerima banyak titipan doa, mesej kata-kata semangat dari seluruh rakyat Malaysia.

"Keluarga saya yang turut terkesan, menerima sokongan dari ahli keluarga, rakan-rakan malah komuniti jiran tetangga saya turut membantu tidak kira dari sokongan moral dan tenaga bagi meringankan bebanan dan kerisauan yang harus kami lalui," kata Alif yang juga turut memberi penghargaan kepada doktor serta jururawat yang berada di barisan hadapan di Hospital Melaka dan Hospital Sungai Buluh terutamanya yang menjaga diri dan keluarganya sebelum ini.

Sementara itu, Alif berkata, ibu bapa, adik dan datuknya yang sebelum ini disahkan positif COVID-19, sudah dibenarkan pulang. Alif mengaku rindu berjauhan dengan isteri dan anak tersayang: "Ini ujian paling hebat dan teruk merindukan insan tersayang. Perasaan ini berbeza apabila kita berjauhan kerana bekerja. Memang tidak rela ujian ini, tetapi terpaksa dilalui," tuturnya.

Alif percaya ada hikmah terselindung di sebalik apa yang terjadi: "Ada sebab saya diuji. Mungkin sebelum ini, pesakit COVID-19 tidak ada suara untuk menzahirkan apa yang dilalui. Ini termasuk stigma dan pandangan orang terhadap pesakit dan bekas pesakit COVID-19. Insya-Allah saya cuba guna platform yang ada seperti IG untuk berkongsi pengalaman dan mendidik masyarakat. Sebenarnya, kita patut sokong mereka yang terkesan dan bukan dengan memulaukan atau memberi pandangan serong," ujarnya.

Pada 22 November lalu, pengacara program realiti Big Stage itu membuat kejutan melalui entri Instagram miliknya apabila mengesahkan laporan ujian saringan COVID-19 yang dibuat ke atasnya, menunjukkan keputusan positif.

www.myartis.com / Sumber & foto: Astro Gempak, Berita Harian, Instagram Alif Satar & Sha Dila Hadid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 FOTO - ISTERI JOVIAN MANDAGIE, NINA SABRINA SELAMAT BERSALIN

Pada 1 November lalu, pereka fesyen terkenal, Jovian Mandagie dan isterinya, Nina Sabrina telah bergelar ibu bapa apabila puteri sulung mereka selamat dilahirkan.

Berita gembira tersebut telah dikongsikan oleh Jovian dengan memuatnaik gambar jari anaknya di akaun Instagram  dan meluahkan rasa syukur atas kelahiran anak sulungya itu.

"Alhamdulillah my beautiful wife has given birth to our little princess @mandagie_jr weighing 3.37kg today November the 1st, 2017.

"Syukur both mommy & baby are healthy and in good condition. Thank you for all your kind wishes & prayers throughout this beautiful journey.

Klik untuk gambar besar

"Thank you sayang, no words can describe how thankful I am for what you have done today. You’re beyond wonderful. Love you," kata Jovian di IGnya.

Nina menerusi laman Instagram turut berkongsi gambar dirinya bersama puteri sulungnya itu.

"Best morning ever!!! Alhamdulillah she is so beautiful and healthy. Couldn’t ask for more ❤," tuturnya.

Semoga dengan kehadiran orang baharu ini, kehidupan Jovian dan Nina akan lebih bahagia dan dilimpahi dengan kasih sayang. InshaAllah.

www.myartis.com / Foto: Jovian Mandagie IG & Nina Sabrina IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


‘SEPERTI DULU’ - BUAH TANGAN TERBARU FORTEEN

Atas respon positif “Berdua Bersatu”, Forteen kini tampil dengan single kedua berjudul “Seperti Dulu”. Kumpulan vokal yang ditubuhkan pada Mac 2011 ini dianggotai oleh One, Ariz, Ameerais, dan Izzue, walaupun baru berusia setahun dipersada hiburan namun penerimaan daripada penggemar muzik tanahiar amat menggalakkan. Buktinya, “Berdua Bersatu” saban hari kerap diputarkan di corong-corong radio.

Forteen juga malah  tersenarai untuk Anugerah Bintang Popular Berita Harian 2011 bagi kategori Artis Duo/Berkumpulan Popular.

Klik untuk imej besar...

Forteen bukan sekadar menjual rupa dan imej, malah kebolehan mereka di dalam menyampaikan pelbagai genre lagu dengan nada yang tinggi sememangnya tidak dapat dinafikan lagi. Ini turut diakui oleh Edry Abd Halim, dan sekali kali lagi Edry berani mempertaruhkan Forteen untuk membawakan lagu “Seperti Dulu” sebagai salah sebuah lagu soundtrack untuk filem muzikal 3D 29 Februari.

“Seperti Dulu” bercerita tentang harapan seorang kekasih yang inigin kembali semula kepangkuan kekasih hatinya yang sudah lama terpisah. Apakah keadaan akan sama seperti dulu, apabila beliau kembali bertemu sang kekasih? Ingin ketahui kelanjutannya, nikmati lagu daripada sentuhan Edry Abdul Halim ini, serta saksikan video musik lagu ini yang sudah dimuatkan di saluran You Tube.

Juga jangan lupa untuk menonton filem ini diseluruh pawagam tanah air pada 30 Ogos 2012.

Klik untuk menonton video klip mereka:
http://www.youtube.com/watch?v=ev8p3Ty3_nU